Vesti online / Vesti / Svet / Tramp sprema novi napad na Rusiju i Kinu\nTramp sprema novi napad na Rusiju i Kinu\nAmerički predsednik SAD Donald Tramp navešće danas u govoru u kojem će izložiti strategiju nacionalne bezbednosti da su Kina i Rusija revizionističke sile i konkurenti koji nastoje da ospore moć SAD i podriju američku bezbednost i prosperitet, javlja Rojters.\n"Oni (Rusija i Kina) su odlučni u tome da ekonomije učine manje slobodnim i manje pravednim, da im vojske jačaju, kao i da kontrolišu informacije i podatke kako bi vršili represiju nad njihovim društvima i širili uticaj", prenosi agencija odlomke iz strategije koju je objavila Bela kuća.\nU strategiji, koja je proizvod višemesečnih razmatranja koja su imali predsednik SAD i njegovi glavni savetnici, ne ponavlja se opis klimatskih promena kao pretnje po američku nacionalnu bezbednost koji je 2016. izložio tadašnji šef Bele kuće Barak Obama.\nRojters tim povodom podseća da je Tramp obećao povlačenje SAD iz Pariskog sporazuma o klimi ukoliko on ne bude izmenjen.\n"SAD će nastaviti da se zalažu za pristup koji uravnotežava energetsku bezbednost, ekonomski razvitak i zaštitu životne sredine", piše u dokumentu koji će Tramp danas pročitati.\nTrampov stav o nacionalnoj bezbednosti odražava njegove prioritete sagledane u predizbornoj poruci "Amerika na prvom mestu", koji uključuju zaštitu teritorije i granica SAD, obnovu američke vojske, prikazivanje snage u inostranstvu i težnju ka trgovinskim politikama koje više odgovaraju SAD, ocenjuje Rojters.\nAgencija navodi da izdvajanje Kine i Rusije kao "revizinističkih sila" u dokumentu odražava oprez Trampove administracije prema ovim zemljama uprkos pokušajima samog Trampa da izgradi snažne odnose sa kineskim predsednikom Sijem Đinpingom i ruskim predsednikom Vladimirom Putinom.\nSVET Tramp: Pravo je vreme da živimo američki san\nSVET Tramp ipak čestitao Putinu, moguć i sastanak\nSVET "Fajnenšel tajms" o Trampu: Evo zašto slave Kina i Rusija


Saveti za najefikasnije učenje - RoditeljSrbija.com\nNaslovna » Deca » Studenti » Saveti za najefikasnije učenje\nPriprema za učenje može biti podjednako važna kao i sam proces učenja, a ponekad i bitnija – pogotovo u slučajevima kada se bliže ispitni rokovi i kada je potrebno da učite više gradiva od jednom ili se pripremite za više različitih ispita. Naravno, uvek je bolje učiti redovno, što ponekad jednostavno nije dovoljno za dobre rezultate.\nJednostavni saveti koji će vam pomoći da se lakše organizujete za učenje i koji će učiniti da vreme provedeno u procesu učenja bude efikasnije mogu se primeniti na sve oblasti koje je potrebno da savladate, a kada jednom usvojite ove tehnike – više nećete brinuti o rezultatima i ocenama, kao i znanju koje ćete steći, jer će učenje postati mnogo manje stresno i naporno nego ranije.\nPravilan ritam učenja\nKao i sve drugo u životu, i učenje zahteva doslednost ako želite da dobijete što bolje rezultate toga. Upravo zato je potrebno da odredite ritam učenja koji vama odgovara i koji ćete primenjivati svaki put kada je potrebno da savladate novo gradivo. Odredite deo dana u kom ste najbolje skoncentrisani i kada ste najspremniji da usvojite nova znanja. Osim toga, vrlo su važne pauze u toku učenja, a preporučuje se da na svakih 45-60 minuta učenja napravite podjednako produktivnu pauzu od 15-tak minuta kada ćete se osvežiti, ustati sa stolice i prošetati, možda uraditi neke vežbe istezanja kako biste podstakli cirkulaciju krvi u organizmu zbog čega ćete se generalno bolje osećati.\nDa biste bili što efikasniji u učenju vrlo je važno da odredite prioritete. Preporučuje se da učenje započinjete svaki put sa onim što vam najteže ide ili sa lekcijama koje su najkompleksnije pa vam je za njih potrebno mnogo više vremena i koncentracije. Naravno, da biste ovo što bolje procenili, važno je da ste u potpunosti upoznati sa svim gradivom koje morate savladati, pa bi tako trebalo da prvo prelistate sve knjige i udžbenike iz kojih učite i napravite plan koji za vas ima najviše smisla.\nPravite svoju skriptu\nKada imate pred sobom veći broj knjiga i udžbenika iz kojih pripremate jedan predmet veoma je korisna tehnika pravljenja beleški ili svojih skripti. U ovom delu ćete svojim rečima napisati ono što učite ili ćete praviti manje teze po oblastima koje prelazite. Ovakva vrsta beleški je slična onim koje pravite tokom predavanja kada profesor govori o novim stvarima koje je potrebno naučiti. Sakupljanje i izvlačenje najbitnijih informacija i podataka koje morate zapamtiti odlična je priprema za kasnije odgovaranje ili pismeno polaganje ispita, jer ćete se lakše setiti onoga što ste već sebi ranije pisali i izdvajali kao najvažnije.\nPodvlačenje i rečnik pojmova\nMeđu najčešće korišćenim tehnikama u učenju upravo je podvlačenje najvažnijih delova lekcija, kao i izdvajanje pojmova i stručnih termina iz gradiva. Vrlo je važno da razumete sve što učite, da vam definicije budu jasne i da usvojite sve potrebne termine koji se koriste u lekcijama. Rečnik pojmova i termina može biti jedan od načina da naučite nove reči i da se lakše prisećate šta koji pojam predstavlja, što je posebno korisno ukoliko se pripremate za usmeno odgovaranje na ispitu.\nPrilagođavanje periodu učenja\nOsim što je važno da sami napravite svoj sistem i ritam učenja, važno je da za to napravite i potrebne pripreme. Obezbedite sebi kutak u kom ćete učiti, a gde će red na stolu i odlaganje svih nepotrebnih stvari učiniti da se lakše skoncentrišete na ono što vam je obaveza u tom momentu. Dobro osvetljena i izluftirana prostorija takođe može biti od velike pomoći u ovom procesu, jer je važno i da se osećate dobro dok učite. Period učenja ne mora nužno da isključuje sve ostale aktivnosti, pogotovo ako ste na vreme krenuli sa pripremama za ispit, ali je važno da druge obaveze uskladite sa vremenom koje ste odvojili za učenje. Ukoliko ste, na primer, odlučili da je za vas najbolje da provedete jutro u učenju – ostavite popodne slobodno za druženje i druge aktivnosti koje vam prijaju, kako biste možda predveče opet mogli da se posvetite ponavljanju gradiva.\nefikasno učenje prioriteti savet za učenje 2018-02-28\nPrethodni: Za objavljene fotografije dece bez saglasnosti roditelja kazna zatvora do tri godine\nSledeći: Najbolji način da se pripremite za ispit


Novi projekat ultra brzih vozova bi povezao Evropu, jedna od ruta prolazi i kroz BiH!\nNovom željezničkom mrežom, predviđenom programom evropskog oporavka od COVID-a 19, išlo bi se brzinom između 250 i 350km/h, a mogla bi biti izgrađena u narednoj deceniji.\nKroz Bosnu i Hercegovinu bi prolazilo 340 kilometara pruge za čiju izgradnju bi bilo potrebno više od 10.000 milijardi eura, to bi bila druga najskuplja i najduža dionica u zemljama Zapadnog Balkana. Najduža i najskuplja prolazila bi kroz Srbiju.\nOznačeno BiHbrzi vozEvropa\nVEČERAS SE OČEKUJU OBILNE PADAVINE: Stiglo važno obavještenje za vozače\nBingo preuzima još jedan lanac tržnih centara u BiH\nDodikov režim upravo je dotakao dno


F1 trka u Bahreinu će biti bez publike - Muški magazin - trendovi, fitness, lifestyle, saveti, devojke...\nNova F1 sezona počinje za nekoliko dana i prva trka biće održana u Australiji, nakon čega će se nastaviti u Bahreinu. Međutim, organizatori Bahreina su jako uplašeni zbog širenja korona virusa, tako da je odložena da se ta trka održi bez prisustva publke.\nOrganizatori smatraju da trka ne treba da se odlaže, jer se ne zna koliko će korona situacija biti aktivna, ali da zbog predostrožnosti, publike ne sme da bude.\n„Moramo da pronađemo balans između dobrobiti navijača i učesnika, to je ogromna odgovornost, a uzevši u obzir širenje koronavirusa, ne bi bilo ispravno dozvoliti događa koji je otvoren za javnosti i u kojem hiljade međunarodnih putnika dolaze u blisku interakciju“, rekla je trkačka organizacija iz Bahreina.\nTrka je zakazana 22. mart, dok će prva trka biti održana u Australiji 15. marta i za sada se tamo očekuje publika.\nbez publike |


Dešavanja Dnevni boravak za stare otvoren u Pljevljima\nStarija lica u opštini Pljevlja će imati bolje uslove za integraciju u lokalnu zajednicu\nU prostorijama novog Dnevnog boravka za odrasla i stara lica sa invaliditetom omogućen je bogatiji društveni život za 13 korisnika servisa, kao i usluge koje uključuju radno-okupacionu terapiju, druženje i razgovor, a sve sa ciljem prevladavanja socijalne izolovanosti, saopštio je ministar rada i socijalnog staranja Kemal Purišić koji je zajedno sa predsjednikom Opštine Pljevlja Igorom Golubovićem svečano otvorio prostorije ovog servisa u Pljevljima.\n„Ministarstvo je kroz projekat koji realizuje uz podršku UNDP-a, koji ima za cilj da se omogući pružanje kvalitetnih usluga socijalno ugroženim grupama, adaptiralo i opremilo objekat za potrebe Dnevnog boravka za starije. Ukupna investicija vrijedna je 22.608 eura. Usluga će se pružati svakog radnog dana u vremenu od 8 do 16 časova, a koristiće je 13 korisnika, za koliko je shodno propisanim normativima i standardima, Dom starih Pljevlja u martu ove godine dobio licencu“, naveo je ministar Purišić.\nSa otvaranja Centra u Pljevljima\nPljevlja su 13-a opština u Crnoj Gori koja se, u saradnji sa Ministarstvom, uključila u realizaciju projekta ove vrste tako što je potpisivanjem Memoranduma o saradnji na pet godina obezbijedila prostor za funkcionisanje Dnevnog boravka.\n„Napomenuo bih da rukovodstvo lokalne uprave pokazuje veliki stepen senzibiliteta prema svim ranjivim kategorijama naše zajednice, kako kroz finansijsku podršku koja je u prethodnom periodu iznosila oko pola miliona eura na godišnjem nivou, tako i kroz podršku i stvaranje uslova za njihov lakši život i otklanjanje barijera koje im otežavaju svakodnevicu“, istakao je predsjednik Opštine Pljevlja Igor Golubović nakon otvaranja prostorija Centra.\nOn je podsjetio na više servisa koje Opština Pljevlja već niz godina uspješno finansira i realizuje, a ovaj servis, kako je naglasio, biće još jedna potvrda dobre i kvalitetne saradnje između Opštine Pljevlja i Vlade Crne Gore, odnosno Ministarstva rada i socijalnog staranja.\n„Jedan od servisa Opštine Pljevlja jei Dnevni centar za djecu i omladinu sa smetnjama i teškoćama u razvoju koji je počeo sa radom 2011. godine i prvi je ovakav projekat u Crnoj Gori. Napomenuću da u našem gradu već 15 godina uspješno funkcioniše i servis“Njega starih lica”, gdje se o 80 lica starijih od 65 godina stara 12 gerontodomaćica koje finansira Opština Pljevlja. Pomenuo bih i servis kojim Opština Pljevlja u saradnji sa Crvenim krstom obezbjeđuje pomoć u namirnicama za lica koja borave u skloništu za beskućnike koji je 2010. godine bio prvi oblik ovakvog prihvatilišta u Crnoj Gori. Veoma važan oblik institucionalne zaštite u Pljevljima je i novootvoreni Dom starihkoji od 2018. godine uspješno funkcionišeu našem gradu, čiji je kapacitet do danas kompletno popunjen“, podsjetio je prvi čovjek Pljevalja.\nGolubović je zaključio izlaganje sa uvjerenjem u dalju dobru saradnju Opštine i Ministarstva, sa zajedničkim krajnjim ciljem – prilagođavanja statusa i uslova života socijalno ranjivih kategodija društva prema standardnima zemalja Evropske Unije.\nPrethodni tekstPromocija knjige“Odabrani” Veljka Vukadinovića\nSledeći tekstUljepšane gradske javne površine u Kolašinu\nUklonjena divlja deponija i uređena javna površina u blizini stadiona\nMjere i preporuke kolašinskog Opštinskog tima za zaštitu i spašavanje\nPljevljima nedostaju ljekari\nEtno selo Vuković : Mjesto gdje priroda postaje bajka


Nakon procurelih testova policija saslušava samo đake, ali ne i odgovorne – Nadlanu.com\nObjavljeno 21. juna 2013. / 12:02:12\nDva dana nakon što se završio test iz matematike, policija saslušava samo đake kod kojih su pronađeni provaljeni testovi, ali ne i odgovorne.\nUmesto odgovornih za sastavljanje i distribuciju ispitnih zadataka koji su dospeli na ulicu, gde su prodavani po ceni od 2000 do 9000 dinara, policija saslušava samo decu kod kojih su pronađeni sporni testovi.\nU lancu odgovornih za curenje testova iz srpskog i matematike, najveća sumnja pada na Ministrarstvo prosvete i Zavod za vrednovanje kvaliteta i obrazovanja, priča izvor Blica blizak Ministrarstvu. Međutim, kako je Blicu nezvanično rečeno u MUP-u, za saslušanjem ministra prosvete Žarka Obradovića, “nije bilo potrebe, jer je Ministrarstvo dostavilo svu potrebnu dokumentaciju”.\nBlic tvrdi da potvrdu da li su odlazili na razgovor u policiju, nije dobio ni od Dragana Banićevića, direktora Zavoda za vrednovanje kvaliteta obrazovanja i vaspitanja, u kojem su testovi sastavljani, niti od Radoša Ljušića, direktora Službenog glasnika, u čijoj su štampariji testovi štampani.\nOstavku ministra zatražili su, u međuvremenu, i Unija sindikata prosvetnih radnika Srbije i Foruma beogradskih osnovnih škola, koji traže i da se rezultati polaganja male mature ponište, a deci omogući upis u srednje škole na osnovu uspeha iz osnovne.\nRadmila Dodić, predsednica Foruma, smatra da ministra, “ako neće sam da ode, Vlada treba da razreši”.\n“Dve godine zaredom testovi cure u javnost, bacaju se milioni za štampanje rezervnog testa, a moralna šteta je nenadoknadiva”, kaže Dodićeva.\nMeđutim, kako Blic navodi, Ministar ni ne pomišlja na ostavku. Razloge ne pronalazi ni u tome što testovi već drugu godinu zaredom bivaju provaljeni, već čeka “utvrđivanje činjenica”.\nNajgore je, ipak, što se deci šalje poruka da je učenje nepotrebno, jer se svaki test može kupiti.


Tužilac ne sme da ispita umešanost Đukanovića u događaje u Srebrenici? - 11.07.2017, Sputnik Srbija\nTužilac ne sme da ispita umešanost Đukanovića u događaje u Srebrenici?\nDržavno tužilaštvo Crne Gore još ćuti povodom izjava bivšeg ministra Republike Srpske Momčila Mandića da je dugogodišnji crnogorski premijer Milo Đukanović... 11.07.2017, Sputnik Srbija\nvesti, svet, srebrenica, milo đukanović, region\n10:00 11.07.2017 (Osveženo: 03:43 26.08.2021)\nDržavno tužilaštvo Crne Gore još ćuti povodom izjava bivšeg ministra Republike Srpske Momčila Mandića da je dugogodišnji crnogorski premijer Milo Đukanović obezbeđivao gorivo za tenkove u Srebrenici, podseća podgorički „Dan“.\nDešavanja u Srebrenici su se dogodila u julu 1995. godine, a Milo Đukanović je tada bio premijer Crne Gore, kao i godinama kasnije, praktično sve do kraja 2016. godine.\nIz službe za odnose s javnošću crnogorskog državnog tužilaštva juče nisu odgovorili na pitanja „Dana“ da li ispituju Mandićeve navode da je Đukanović obezbeđivao gorivo za tenkove u Srebrenici.\nMomčilo Mandić je za „Dan“ u julu 2012. godine rekao da je Đukanović slao gorivo za tenkove koji su se borili od Foče preko Srebrenice.\n„Ne mogu da zaboravim pomoć koju su Milo Đukanović i njegova vlada 1994. godine upućivali Vojsci Republike Srpske i našem narodu, i to u trenucima kada nam je Slobodan Milošević uveo sankcije. Gorivo za naše tenkove koji su se borili od Foče preko Srebrenice do Bihaća i dalje je slao upravo Đukanović. Ko zna šta bi bilo sa Republikom Srpskom da te pomoći nije bilo. Mi smo bili pred porazom, a Đukanović nam je tada prodao naftu kojom smo napunili prazne rezervoare naših tenkova i spasli Republiku Srpsku“, rekao je tada Mandić.\nMeđutim, crnogorsko Specijalno državno tužilaštvo, koje je nadležno i za ratne zločine, a na čijem čelu je Milivoje Katnić, ćuti o eventualnoj odgovornosti dugogodišnjeg premijera, a sadašnjeg lidera vladajuće DPS.\nOsim što je pomenuo Đukanovića, Mandić je izjavio i da ne sme zaboraviti ni pomoć koju im je upućivao tadašnji ministar zdravlja Miomir Mugoša, koji je Hercegovini darovao dve poljske bolnice.


Gasprom povećava udeo u Gastransu - Bizlife.rs\n07:03 Beograd, 06/02/2018\nOdbor direktora ruske gasne kompanije Gasprom mogao bi na sastanku u utorak 13. februara da razmotriti mogućnost kupovine dodatnog udela u preduzeću Južni tok Srbija koji je prošle nedelje preimenovan u Gastrans. Inače, ova mešovita srpsko-ruska firma je osnovana zbog gradnje propalog gasovoda Južni tok koji je Gasprom trebalo da gradi preko Srbije.\nOd tada komapnija u ovom preduzecu ima 51 odsto, a srpska strana 49 procenata vlsnistva, što bi sada moglo da se promeni, odnosno da ruski udeo bude jos veći. Istovremeno, zvanična Moskva je najavila novi projekat – Turski tok, a Srbija bi, kako navodi ruska agencija Tass, želela da preko te rute dobije gas.\nTurskim tokom je predvidjena izgradnja gasovoda ispod Crnog mora do evropskog dela Turske i dalje do granice sa Bugarskom. Dužina morskog dela bi trebalo da bude oko 930 kilometara, a kopnenog dela na turskoj teritoriji oko 180 kilometara. Vrednost projekta je procenjena na 11,4 milijarde evra. Prva linija gasovoda je namenjena za snabdevanje Turske, a ruga za snabdevanje gasom zemalja juzzne i jugoistočne Evrope.\nKapacitet svakog kraka je je 15,75 milijardi kubnih metara gasa godissnje, a prve isporuke gasa kroz gasovod su planirane za kraj 2019.\ngasovod energetika gasprom srpski tok gastrans


Đurić: O eventualnim kontramerama u dogovoru sa Srbima sa KiM - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Đurić: O eventualnim kontramerama u dogovoru sa Srbima sa KiM\nĐurić: O eventualnim kontramerama u dogovoru sa Srbima sa KiM\n23.maj 2019. Izvor: Tanjug\nDirektor Kancelarije za Kosovo i Metohiju Marko Đurić kaže da će se o uvođenju eventualnih kontramera na mere Prištine ozbilјno razgovarati i da će svi potezi predsednika Republike i Vlade Srbije biti povučeni slušajući stav Srba sa KiM.\n"Tražiće se ugao koji je najbolјi za nas, imajući u vidu da nas za nešto više od mesec dana očekuje samit u Parizu. Odluka kakva god da bude, biće racionalna i učinjena tako da za našu poziciju bude najbolјa, a da separatistima u Prištini nanese što je moguće više štete", rekao je Đurić za RTS.\nUpitan da li će kontramere biti uvedene, Đurić je odgovorio: "Videćemo da li, kakve i kada, ništa od toga neću da prejudiciram, o tome će tek da se razgovara, racionalno, imajući u vidu sve okolnosti".\n"Sada nema spavanja na lovorikama već treba ozbilјno da se radi u interesu građana u sve četiri sprske opštine na severu Kosova", naglasio je direktor Kancelarije za KiM.\nOn je rekao i da će se u Skupštini Srbije ozbilјno razgovarati o stanju na KiM, pošto je Kancelarija za KiM pripremila je obiman izveštaj, a predsednik Aleksandar Vučić će izneti detalјnu sliku sadašnjeg stanja.\nUpitan za detalјe izveštaja, Đurić je rekao da je u njemu 149 projekata izgradnje, obnove i podrške u sprskim sredinama širom KiM.\nPred poslanicima će biti reči i o procesu dijaloga sa sa Prištinom, o tome kako je Priština i na koji način sve osptruirala razgovore sa Beogradom i koliko je za Srbiju važno da se sa ovim problemom uhvati u koštac na odgovoran i ozbilјan način.\nUpitan o detalјima zasedanja sabora Srpske pravoslavne crkve, kojem je prisustvovao i predsednik Srbije, Đurić je rekao da nije bio na tom sastanku, ali je podsetio da je patrijarh Irinej nakon susreta izneo stav ubedlјive većine članova Sabora u kojem je "snažno podržao politiku predsednika Vučića".\nOn je naveo da će predsednik Vučić detalјno upoznati narodne poslanike i širu javnost sa sadržinom razgovora sa nedavno održanog crkvenog sabora.


Krov nad glavom za još 52 Novljana - CdM\nRiječ je o implementaciji projekta MNE7 – Kupovina stanova na teritoriji opštine Herceg Novi, u okviru kojeg je objavljen javni poziv za kupovinu gotovih 14 stanova na području Herceg Novog, ukupne vrijednosti 433.579 eura.\nOvo je prilika za sve zainteresovane vlasnike stambenih jedinica da se jave na javni poziv koji je objavljen na sajtu Opštine, Ministarstva rada i socijalnog staranja i Uprave javnih radova, obavještavaju iz Sekretarijata za lokalnu samoupravu.\nU okviru Regionalnog stambenog programa – Stambenog projekta u Crnoj Gori (RHP) prije pet mjeseci okončana je procedura kupovine 22 stana i u njih su uselile porodice iz našeg grada.\nSada slijedi nastavak projekta, kako bi svih 36 porodica dobilo krov nad glavom.\n“Sa zadovoljstvom moram da istaknem da je ovo velika stvar za našu Opštinu, jer riješavamo stambeno pitanje za još 52 naših sugrađana i tako direktno unaprijeđujemo kvalitet njihovog života. Pored toga, lokalna uprava nastoji da ih podrži u radu i samozapošljavanju, pa smo učestvovali i u obezbjeđenju grantova za svaku porodicu koja je iskazala spremnost da pokrene neki sopstveni manji biznis ili posao“, kaže sekretarka za lokalnu samoupravu Vesna Samardžić.\nPodsjećamo, Opština Herceg Novi se 2013. godine opredijelila da učestvuje u sprovođenju Regionalnog stambenog programa – Stambenog projekta u Crnoj Gori.\nProjektom je predviđeno rješavanje stambenih pitanja za najugroženije porodice koje su kao izbjeglice i raseljena lica za vrijeme ratnih dešavanja devedesetih godina izbjegle u Herceg Novi i imaju status raseljenih lica.\nTagsHerceg Novi izbjeglice regionalni stambeni program stanovi Vesna Samardžić


ZBOGOM JEFTINOJ RADNOJ SNAZI\nBoris Džonson i Priti Patel\nNjeno ministarstvo je upozorilo da će firme morati da se odviknu od jeftine radne snage iz Evrope. Umesto toga, poslodavci će biti podstaknuti da prime radnike među 1,3 miliona nezaposlenih, ili isplate veće plate kako bi zadržali postojeće osoblje. Međutim, odmah su “pale” kritike iz redova industrijskih lidera, koji su upozorili da je plan vlade “apsolutna katastrofa” za zdravstveni sistem, farmere, građevinare i ugostitelje. Najava vlade takođe je otvorila mogućnost naglog priliva migranata u Britaniju do kraja godine, kad ističe tranzicioni period nakon što je ostrvska država 1. februara zvanično izašla iz EU, ukazuje “Dejli mejl”. Građani EU koji žive u Britaniji moći će po isteku tranzicije da ostanu u zemlji prema trenutnim pravilima.\nProtest u znak podrške migrantima u septembru 2019. u Londonu\nProtest zdravstvenih radnika u novembru prošle godine


UNCTAD: Priliv stranih direktnih investicija u Srbiji prošle godine 3,44 milijarde dolara – Bankar.rs\nHome/ANALIZE/UNCTAD: Priliv stranih direktnih investicija u Srbiji prošle godine 3,44 milijarde dolara\nUNCTAD: Priliv stranih direktnih investicija u Srbiji prošle godine 3,44 milijarde dolara\nSrbija je privukla 3,44 milijarde dolara stranih direktnih investicija u 2020. godini, što je za više od polovine ukupnih stranih direktnih ulaganja u Jugoistočnoj Evropi u godini pandemije kovid-19j javlja Radio-televizija Srbije.\nPrema današnjem izveštaju Konferencije Ujedinjenih nacija za trgovinu i razvoj (UNCTAD) koje prenosi RTS, te investicije su dostigle 6,11 milijardi dolara.\nPrema dokumentu UNCTAD-a, Srbija zauzima treće mesto među ekonomijama u tranziciji po prilivu stranih direktnih investicija u prošloj godini, a ispred nje su Rusija sa iznosom od 9,7 milijardi dolara i Kazahstan sa 3,9 milijarde dolara.\nGlobalni tokovi stranih direktnih investicija su lani opali za 35 procenata, pri čemu su ova ulaganja, kako piše u „Izveštaju o svetskim investicijama za 2021. godinu“ tela UN za trgovinu i razvoj sa sedištem u Ženevi, pala na 998,9 milijardi dolara sa 1,5 biliona dolara prethodne godine, usled globalne zdravstvene krize i mera zatvaranja ekonomija širom sveta.\nU SAD su strane direktne investicije pale za 40 procenata, ali su uprkos tome ponovo privukle najveći iznos od ukupno 156,32 milijarde dolara, u Evropi je zabeležen pad od čak 80 posto, na 72,5 milijardi dolara, u Rusiji pad iznosi 59,8 posto, a u Srbiji 19 procenata.\nUNCTAD očekuje da će u tekućoj godini globalne stranih direktnih investicija biti deliumično nadoknađene zahvaljujući oporavku u Aziji.\nOd zemalja na regionu, strana direktna ulaganja u Hrvatskoj su dostigla prošle godine 1,3 milijarde dolara, u Albaniji 1,1 milijardu, u Sloveniji i Crnoj Gori po 529 miliona dolara, u Bosni i Hercegovini 371 milion, a u Severnoj Makedoniji 274 miliona dolara.\nUkupna strana direktna ulaganja u ekonomijama u tranziciji iznosila su samo 24,16 milijardi dolara.\nSrbija Strane direktne investicije\nNBS: Izvršni odbor MMF-a procenio da Srbija ima odlične perspektive


MEDIA CENTAR PREDLOŽIO VLADI DONOŠENJE MEDIJSKE STRATEGIJE I IZMJENE MEDIJSKIH ZAKONA – Media centar\nMedia centar je dostavio Vladi Crne Gore prijedloge za godišnji Plan rada kojima sugeriše donošenje – medijske strategije, izmjena i dopuna Zakona o medijima, Zakona o RTCG i donošenje novog Zakona o audiovizuelnim medijskim uslugama.\nRadi poboljšanja informisanja javnosti kao i razvoja okruženja za rad medija neophodno je donijeti medijsku strategiju (Strategiju razvoja informisanja javnosti). Takođe, neophodno je usvajanje izmjena i dopuna Zakona o medijima, izmjena i dopuna Zakona o nacionalnom javnom emiteru RTCG i donošenje novog Zakona o audiovizuelnim medijskim uslugama.\nMedijska strategija treba da omogući najširi mogući dijalog zainteresovanih subjekata u vezi sa informisanjem javnosti, radom medija (kako javnih tako i privatnih) i odredi jasnu politiku Vlade u odnosu na ovo pitanje. Položaj javnih emitera u smislu njihove samostalnosti i ispunjavanja utvrđenih ciljeva kao i funkcionisanje tržišta privatnih medija, ostvarivanje medijskog pluralizma, neophodno je staviti u okvire javnog interesa koji treba da utvrdi Vlada Crne Gore nakon opsežnih konsultacija.\nNakon usvajanja medijske strategije, neophodno je izvršiti izmjene medijskih zakona. Zakon o medijima iziskuje promjene u dijelu koji se odnosi status medija, uređenje Fonda za podsticanje pluralizma i raznovrsnost medija, način nadzora na internetskim publikacijama (portalima). Takođe, Zakon o RTCG je neophodno mijenjati kako bi se osigurala veća samostalnost Savjeta RTCG kao ključnog upravljačkog tijela. Donošenje novog Zakona o AVM uslugama potrebno je uraditi istovremeno sa izmjenama Zakona o medijima i Zakona o RTCG kako bi bila osigurana puna usaglašenost propisa.\nVlada svojim Planom rada treba da pokaže spremnost otpočinjanja suštinskih reformi u oblastima koje su prepoznate kao problematične u izvještajima međunarodnih organizacija a jedna od ključnih na koju već godinama ukazuje i EU je oblast informisanja i medija.\nPoziv za prijavljivanje učesnika na Regionalnoj konferenciji o medijima


Stop za nevakcinisane putnike - PRess Serbia\nHome » News » Stop za nevakcinisane putnike\nPored toga, svi putnici koji imaju više od 13 godina moraju da pokažu negativan PCR test, ne stariji od 72 sata pre dolaska.\nPodsetimo, ranije nije bio potreban test za vakcinisane putnike.\nPosetioci moraju da imaju putno osiguranje koje pokriva kovid 19 za vreme njihovog boravka na Kubi. Ako putnik stigne bez putnog osiguranja, može da kupi polisu na kubanskom aerodromu za 30 dolara, koja važi 21 dan.\nOni moraju da popune putnu prijavu pod nazivom D’Viajeros tri dana pre polaska koja pruža unapred informacije kako bi se pojednostavile procedure na različitim tačkama ulaska, uključujucći imigraciju, carinu i Ministarstvo zdravlja.\nPutnici će dobiti QR kod koji se mora pokazati zdravstvenim i imigracionim službenicima po dolasku.\nPRess Serbia > News > Stop za nevakcinisane putnike\nTagovikuba pravila putnici putovanja vakcinacija


Kosovo na leto domaćin više međunarodnih odbojkaških takmičenja - Medija centar\nKosovo će biti domaćin narednog Balkanskog prvenstva za muškarce do 20 godina, kao i turnira „Bič volej“ U22 za žene i „Bič volej“ U22 za muškarce. Datumi ovih takmičenja će biti određeni naknadno, ali su planirana za jul ili avgust ove godine.\nPredstavnici Odbojkaške federacija Kosova (OFK), predsednik Bahri Đinovci, potpredsednica Mimoza Škodra i generalni sekretar Valon Nikći su juče učestvovali na 23. Balkanskoj odbojkaškoj skupštini održanoj u Skoplju.\nNa ovom sastanku je odlučivano organizatorima takmičenja i drugim aktivnostima tokom 2022. godine.\nOsim predstavnika balkanskih saveza, na sastanku u prestonici Severne Makedonije su prisustvovali i predsednik Evropske odbojkaške konfederacije (CEV) Aleksandar Boričić, te potpredsednik Renato Arena i direktor za razvoj Ozkan Mutlugil.\nPodsetimo, Kosovo će ovog proleća biti i domaćin kvalifikacionih utakmica za EP u odbojci za žene (U19) i muškarce (U22).


Kolumne & novosti: Usred krize, MUP spiskao 12,3 miliona € na nove automobile\nUsred krize, MUP spiskao 12,3 miliona € na nove automobile\nMinistarstvo unutrašnjih poslova u 2019. godini kupilo je automobile u vrednosti od čak 1,45 milijardi dinara ili oko 12,3 miliona evra. Nova vozila MUP je nabavio preko sedam dobavljača, a ubedljivo najviše novca, oko 8,1 miliona evra, od ovog posla dobila je firma “Auto Čačak”, čiji je vlasnik biznismen Milenko Kostić blizak Srpskoj naprednoj stranci.\nGodinama unazad Ministarstvo untrašnjih poslova, na čijem čelu je donedavno bio Nebojša Stefanović, nabavljalo je nova vozila direktnom pogodbom i pod oznakom tajnosti, a u okviru “kapitalnog projekta osavremenjivanje voznog parka”.\nKako su automobili nabavljeni u 2019, da li tajno i bez tendera, nije poznato. Ipak, u Izveštaju o reviziji finansijskih izveštaja MUP-a za prošlu godinu, koji je uradila Državna revizorska institucija, navodi se da je to ministarstvo imalo izdatke za kupovinu vozila u iznosu od 1.455.033.000 dinara ili oko 12,3 miliona evra.\nU tom dokumentu piše i da su ti automobili nabavljeni preko sedam firmi, a jedna od njih je “Auto Čačak”, u vlasništvu Milenka Kostića, biznismena bliskog Srpskoj naprednoj stranci. Kostić je inače bio šef Milunu Todoroviću, gradonačelniku Čačka iz redova SNS, koji je pre dolaska na tu funkciju bio direktor u njegovoj firmi.\nOd posla u nabavci automobila MUP-u najviše je profitirala upravo Kostićeva firma, na čiji je račun samo u 2019. uplaćeno 953.691.000 dinara ili oko 8,1 miliona evra.\nPodsećamo, kako su pisali mediji, od ove kompanije je i u 2017. policija nabavila više od 700 vozila marke “škoda” i taj posao je proglašen tajnom. Naime, Vlada Srbije je prethodno donela Zaključak kojim je ta nabavka označena kao poverljiva, zbog čega su automobili umesto putem tendera, nabavljeni direktnom pogodbom.\nInače, tokom 2019. sudeći po dobavljačima, MUP nije nabavaljao samo “škode”, što je bio slučaj pre dve godine.\nAutomobili su kupovani preko firmi “Autopromet Beograd” (45.422.000 dinara ili oko 385.000 evra), koja je uvoznik “citroena” i “opela”, zatim preko “Euroimpeks autogrup” (87.329.000 dinara ili oko 740.000 evra) koja je uvoznik “pežoa”, a dobavljač vozila za MUP bila je i firma “Ehom auto” (107.043.000 dinara ili oko 907.000 evra), koja je zastupnik za “hjundai”, “subare” i “sangjong”.\nPolicija je automobile kupovala i preko firme “Auto Garant Čačak” (162.716.000 dinara ili oko 1,4 miliona evra), koja je zastupnik “fiata”, “alfe”, “lancia” i BMW, kao i od “Porše inter auta” (2,47 milona dinara ili oko 21.000 evra) i “Hit auta” (58,7 miliona dinara ili oko pola miliona evra).\nOdbačena krivična prijava zbog tajnih nabavki\nKako je pisao Insajder, zbog tajnih nabavki zaposleni u Sektoru za materijalno-finansijske poslove MUP-a podneli su u oktobru 2017. godine tužilaštvu krivičnu prijavu za zloupotrebu službenog položaja protiv načelnika tog sektora Željka Veselinovića i državnog sekretara u MUP-u Miroslava Miličkovića.\nTa prijava je odbačena, a u obrazloženju koje je dostavljeno Insajderu, pisalo je da je policija Tužilaštvu navela da je razlog tajnosti ovih nabavki posebna oprema, ali i uslovi plaćanja.\n“Poverljivost je tražena zbog posebne opreme, ali i zbog posebnih uslova plaćanja gde sproveden postupak pregovaranja sa ciljem dobijanja što većeg broja vozila u što kraćem roku”, navodi se u obrazloženju koje je TOK dostavio Insajderu.\nU obrazloženju je takođe pisalo da su od MUP-a dobili informacije da je 700 škoda samo deo planiranih nabavki automobila kao i da će nova vozila biti nabavljena i u 2018. i 2019.


Vučić: Neću da odgovaram ološu\nVučić je primetio da je bio optuživan kad nije bilo medalja u Riju, a govorili su - kriv je Toma zato što je baksuz i Vučić što ništa nije dao, ali, kriv je Vučić i kad su medalje stigle.\n"Kad odem u Moskvu, kažu vraćam Srbiju u 19. vek i devedesete, a kad odem u Brisel i i Vašington onda sam veleizdajnik, koji dogovara predaju naših teritorija", rekao je Vučić na konferenciji za novinare u Vladi Srbije.\n"Ali, ja sam na to u Srbiji navikao i naučio sam to", rekao je Vučić i istakao da ne želi da odgovara "raznom ološu", koji je u stanju da vređa olimpijce zato što im se ne sviđa njihov stav po određenim pitanjima.\n"Toj vrsti ološa nikad neću da odgovaram, ali hoću da uđem u ozbiljnu debatu o finansiranju sporta", porucio je Vučić.\n« Nikolić: Kad se miš popne na brdo, ostaje miš Osim primanja kao predsednik vlade, Vučić od imovine ima prijavljenu samo garsonjeru od 30 m2 , nema ušteđevinu niti automobil. »


Svečano otvaranje "Adrija tura" u petak u Beogradu\nPostavio: eTrebinje Utorak, 09.06.2020. Utorak, 09.06.2020. 0\nNajbolji srpski i svjetski teniser Novak Đoković izjavio je da će humanitarni teniski turnir “Adrija tur” biti svečano otvoren u petak, 12. juna, u Beogradu, gdje će okupiti svjetski teniski vrh na nekoliko dana, a potom obići i ostale lokacije u regionu.\n– Uz Božiju pomoć i dobro vreme biće spektakl ta dva do tri dana – rekao je Đoković za RTS, govoreći o turniru koji će početi u Beogradu 13. i 14. juna, biti nastavljen 20. i 21. juna u Zadru, zatim 27. i 28. u Crnoj Gori, a potom 3. i 4. jula u Banjaluci i 5. jula u Sarajevu.\nOn je dodao da će u petak, 12. juna, biti održana ceremonija otvaranja u 16.00 časova, koja uključuje muzički program, u kojem će sa svojim orkestrom nastupiti jedan od vodećih violinista svijeta Nemanja Radulović.\nĐoković je dodao da će nastupiti jedna od vodećih svjetskih pijanistkinja Lola Astonova, dok će dječiji hor “Čarolija” pjevati himnu Srbije, uz koreografiju na tribinama.\n– Nadamo se da će lepa slika otputovati u sve – rekao je Đoković, napominjući da će teniski turnir biti jedan od najvećih sportskih događaja u svijetu za vrijeme trajanja pandemije virusa korona.\nOn je naveo da će u subotu i nedjelju, 13. i 14. juna, biti odigrani mečevi u okviru formata turnira, odnosno dvije grupe po četiri igrača, svako igra sa svakim, tako da će svako ko je kupio kartu za dnevnu sesiju imati priliku da vidi svakog tenisera barem jedanput.\nĐoković je rekao da će se igrati mješoviti dubl, on i Jelena Janković koja se vraća u tenis poslije dvije godine, protiv Olge Danilović i Nenada Zimonjića, a potom i muški dubl, gdje će nastupiti i Nenad Zimonjić, Viktor Troicki, Grigor Dimitrov, koji je danas prvi put stigao u Beograd.\nPrema njegovim riječima, mečevi će počinjati u 14.00 časova, mada posjetioci moraju da dođu u 12.00 zbog provjera i mjera bezbjednosti, socijalne distance.\nOn je naveo da će u otvorenom “turnirskom selu” biti mnogo sadržaja za djecu, a u petak i dječiji dan tenisa, pa će svi učesnici turnira igrati sa djecom.\nĐoković je rekao da Ju-Es open još nije siguran i da će odluka biti donesena krajem ovog mjeseca, ali da su mjere vrlo stroge, uključujući i 14-dnevni karantin za tenisere koji ne žive u SAD.\n– Najrealnije je da će sezona biti nastavljena na šljaci početkom septembra – dodao je Đoković.\nNije igrao skoro cijelu godinu, a najplaćeniji je sportista na svijetu\nNadal nadigrao Cicipasa i zakazao polufinalni duel s Medvedevim


Istražitelji na mestu smrtonosnog napada u salonu za masažu, kasno u četvrtak, 16. marta 2021, u Akvortu, Džordžija.\nVlasti američke države Džordžija uhapsile su jednog muškarca kasno u utorak nakon niza pucnjava u kojima je smrtno stradalo osam ljudi, među kojima šest Azijatkinja.\nPrvi napad dogodio se u salonu za masažu u gradu Akvort, oko 50 kilometara severno od Atlante. Tamošnje vlasti saopštile su da je napadač ubio dve Azijatkinje, belkinju i belca i ranio još jednog muškarca.\nOtprilike sat vremena kasnije, policija u Atlanti pronašla je u jednom spa centru tri mrtve Azijatkinje, sa vidljivim prostrelnim ranama. Zatim su pronašli još jednu Azijatkinju usmrćenu hicima u spa centru nedaleko odatle.\nPolicija je saopštila da je video nadzor zabeležio vozilo osumnjičenog na sve tri lokacije i da su uvereni da je isti napadač odgovoran za napade.\nRobert Aron Long, 21, iz Vudstoka, okrug Čiroki, pozira u zatvoru za fotografiju za dosije, nakon što ga je služba šerifa okruga Krisp privela kao osumnjičeni za više pucnjava i ubistava, u Kordelu, Džordžija 16. marta 2021. (Foto: Kancelarija Šerifa, preko Rojtersa)\nNakon potere po autoputu, policija je kasnije zaustavila vozilo oko 240 kilometara južno od Atlante i uhapsila 21-godišnjeg Roberta Arona Longa.\nPucnjava se dogodila usred drugih napada izvedenih na ljude azijskog porekla u Sjedinjenim Državama. Lokalna policija saopštila je da je još rano govoriti o tome da li je napad bio rasno motivisan, ali da ima nagovještaja da to možda nije slučaj i da je osumnjičeni tvrdio da ima problema sa zavisnosću od seksa.\nPotpredsednica SAD Kamala Haris, prva Amerikanka azijskog porekla na tom položaju, izrazila je solidarnost sa azijsko-američkom zajednicom posle napada.\n"Motiv još nije poznat. Međutim, želim da poručim našoj azijsko-američkoj zajednici da smo uz vas i da razumemo da je ovo uplašilo, šokiralo i razbesnelo sve ljude, uzimajući u obzir povećanje broja zločina počinjenih iz mržnje protiv naše braće i sestara azijskog porekla", rekla je Haris u obraćanju novinarima uoči sastanka sa irskim premijerom u Vašingtonu.\nGrupa Stop AAPI hejt (Stop mržnji prema američkim Azijatima i ljudima sa pacifičkih ostrva) nazvala je pucnjavu "neizrecivom tragedijom" za zajednicu Amerikanaca azijskog porekla.\n"Postoji dokumentovani obrazac nedavnih napada na našu zajednicu, jer smo primili skoro 3.800 izveštaja o incidentima iz mržnje širom zemlje od marta 2020. godine", navodi se u saopštenju grupe. "Nije učinjeno dovoljno da se zaštiti azijske Amerikance od povišenog nivoa mržnje, diskriminacije i nasilja"\nPramila Đajapal, članica Kongresa i azijskog pacifičko-američkog kokusa u Kongresu, tvitovala je: "Srce mi se slama kad vidim ovu tragičnu vest".\n"Amerikanci iz AAPI ponovo su meta, maltretirani su, napadani i ubijani u Džordžiji i zajednicama širom Amerike", napisala je ona. "Moramo učiniti sve što je u našoj moći da okončamo ovo nasilje dok se zajedno organizujemo protiv mržnje, nasilja nad oružjem i fanatizma".


Policija u RS će biti opremljena i konjima - Leutar.net\nHomeVijestiRepublika SrpskaPolicija u RS će biti opremljena i konjima\n27. decembra 2017. Leutar Republika Srpska, Vijesti 0\nOko 500 pripadnika MUP-a Republike Srpske učestvovaće na paradi koja će povodom Dana Republike Srpske biti održana 9. januara u Banjaluci, rekao je ministar unutrašnjih poslova Dragan Lukač novinarima u Banjaluci.\nNajavljuje da će tada biti predstavljen i počasni vod, koji će prodefilovati u svečanim uniformama.\nBezbjednost je na visokom nivou dodaje Lukač, a veliki broj policajaca biće angažovan i na obezbjeđenju parade u Banjaluci, ali i u drugim gradovima Republike Srpske.\nNovost iz MUP-a RS je da će naredne godine biti napravljen novi tim u okviru SAJ-a, odnosno tim vodiča službenih konja.\nLukač je kazao da će ove plemenite životinje, desetak najviše, biti korištene u Banjaluci, u radne, ali i paradne svrhe.\n“Biće to kod nas atrakcija, a takvu praksu imate recimo u Vašingtonu, gdje policajce na konjima možete vidjeti oko Bijele kuće”, naveo je Lukač.


RTV BUGOJNO - Snijeg pada i u Bugojnu, ekipe Čistoće 24 sata na terenu\nSnijeg pada i u Bugojnu, ekipe Čistoće 24 sata na terenu\tIstaknuto\nsubota, Dec 09 2017\nNa području bugojanske općine u prvoj polovini dana palo je dvadesetak centimetara snijega. Saobraćajnice su prohodne, a nešto teže odvijanje saobraćaja je u prigradskim naseljima i seoskim mjesnim zajednicama.\nEkipe JKP „Čistoća“ od juče su neprestano na terenu i po riječima direktora preduzeća Emira Sarajlića, čišćenje snijega vrši se sa tri specijalna vozila grtalice- posipači.\n-Bacili smo i znatne količine abrazivnog materijala i soli i vršimo čišćenje snijega sa saobraćajnica u gradskoj zoni, te prigradskim naseljima. Naravno prisutni smo i u svim mjesnim zajednicama gdje možemo doći sa našom mehanizacijom. Angažovali smo i male traktore za čišćenje trotoara, tako da i taj posao imamo u planu završiti u toku dana. Ukoliko padavine prestanu očekujem da u nedjelju imamo očišćene ulice u gradskoj jezgri i prgradskim naseljima, te selima gdje za to bude postojala najveća potreba- kaže direktor bugojanske Čistoće Emir Sarajlić.\nNa prijevojima Rostovo i Koprivnica saznali smo, odvijanje saobraćaja je otežano, a dogodilo se i nekoliko saobraćajnih nezgoda.\nViše iz kategorije: « Proizvođačima mlijeka na usluzi Mala laboratorija Veterinarske stanice Bugojno\tPljačkaši obučeni u policijske uniforme otuđili nepoznatu količinu novca u TC „Bingo“ »


Kompanija Okov otvorila prodajni centar u Čačku - Retail Serbia\nU ponedeljak 22. marta, kompanija Okov otvorila je prodajni centar u Čačku.\nKompanija Okov nastavila je ekspanziju otvaranjem 17. prodajnog centra uopšte, a drugog po redu u Srbiji.\nNovi objekat kompanije Okov u Čačku, nalazi se na uglu Bulevara oslobođenja i magistralnog puta. Okov centar se prostire na 3 500 kvadratnih metara, nudi asortiman od preko 40 000 artikala i zapošljava 50 novih radnika.\nPovodom otvaranja spremljene su i brojne akcije. Naime, sve do petka 26. marta, važiće 15% popusta na kompletan asortiman, a kupce očekuje i preko 200 ponuda sa velikim popustima.\nKompanija Okov posluje na teritoriji Crne Gore već 27 godina. Kompanija je osnovana 1994. godine u porodičnoj kući Gojka Bajovića u Podgorici, a prvobitno je poslovala kao prodavnica okova. Prvi korak ka razvoju preduzeća desio se 1996. godine, kada je otvorena Okov prodavnica u Nikšiću. Od tada kompanija Okov uspešno posluje sa ukupno 17 prodajnih objekata, od kojih se dva nalaze u Srbiji.\nČačak\tSrbija,\tCrna Gora,\tkompanija\totvaranje\tOkov\tprodajni centar


Amerikanci zbog "ruske pretnje" vraćaju Atlantsku flotu\nAmerikanci zbog „ruske pretnje“ vraćaju Atlantsku flotu\nM. K. 6. maja 2018. 10:45\nAmerička ratna mornarica objavila je da će ponovo uspostaviti Drugu flotu zaduženu za severni deo Atlantskog okeana i istočnu obalu SAD-a, ukinutu pre gotovo sedam godina zbog ušteda, a biće smeštena u staroj bazi u Norfolku u Virginiji, prenose mediji u regionu.\n-Naša Nacionalna odbrambena strategija pokazuje da smo se vratili u eru takmičenja velikih sila, dok osiguravanje teritorija postaje sve izazovnije i kompleksnije – rekao je komandant pomorskih operacija američke mornarice Adam John Richardson.\nPokušaji predsednika SAD-a Donalda Trampa (Trumpa) da se snažnije poveže s Rusijom i Vladimirom Putinom propali su usled optužbi za mešanje u predsedničke izbore, povezanost s trovanjem špijuna u Velikoj Britaniji i Putinove pomoći Asadovom režimu u Siriji.\nKako tenzije između Moskve i Vašingtona rastu usled ruskih intervencija u Ukrajini i Siriji, američka vojska je ove godine već nagovestila da će Kina i Rusija postati prioriteti nakon decenija fokusiranja na borbu protiv islamskih militanata.\nPrilikom predstavljanja pomenute strategije koja postavlja smer za Pentagon u nadolazećim godinama, Džejms Matis (James Mattis), ministar obrane, nazvao je Rusiju i Kinu “silama koje nastoje stvoriti svet po meri njihovih autoritarnih modela”.\nIako je prema službenim izjavama NATO-a Rusija pojačala svoje morske patrole na Baltiku, severnom Atlantiku i Arktiku, veličina njihove mornarice još uvek je manja nego tokom hladnog rata.\nRichard Spencer, prvi čovek američke ratne mornarice, upozorio je prošli mesec Kongres na novu rusku podmornicu, a iz NATO-a se može čuti kako bi one mogle predstavljati prepreku pokušajima osnaživanja evropskih sila na moru. Uz to, predsednik Rusije Vladimir Putin objavio je da Rusija pokušava da razvije podvodni nuklearni oružani dron.\nKako prenose mediji, portparol Pentagona Johnny Michael izjavio je za CNN da se NATO opet fokusira na Atlantik jer prepoznaje takmičenje među velikim silama podstaknuto ponovno obnovljenom Rusijom.\n-Zato danas obnavljamo Drugu flotu kako bismo uticali na ove promene, pogotovo u severnom Atlantiku – rekao je admiral Richardson.


Oman: Policija koristila suzavac protiv demonstranata\nTanjug 24. maja 2021. 11:44\nDUBAI – Na nekoliko lokacija u Omanu danas su održani protesti zbog masovnih otpuštanja i loše ekonomske situacije.\nDemonstranti su bacali kamenice na policiju, koja je uzvratila suzavcem i raspoređivanjem velikog broja svojih pripadnika i oklopnih vozila.\nNa društvenim mrežama su objavljeni snimci na kojima se vide pripadnici policije u zaštitnoj opremi u gradu Sohar, udaljenom oko 200 kilometara od glavnog grada Maskata, kao i hapšenja demonstranata i bežanje od policije.\nAktivisti su saopštili da su i juče održane demonstracije, a to je potvrdilo i ministarstvo rada Omana navodeći da su se „građani okupili pokušavajući da pronađu nova radna mesta i pomognu u rešavanju problema onih koji su dobili otkaze“, prenosi AP.\nVlasti u Omanu strogo kontrolišu i privatne, i državne medije, koji do sada nisu izveštavali o demonstracijama.\nOvi protesti su prvi s kojima se suočio sultan Haitam bin Tarek, koji je u januaru 2020. godine preuzeo vlast nakon smrti dugogodišnjeg vladara Omana, sultana Kabusa bin Saida.\nOmanski zvaničnici nisu odgovorili na današnje molbe da prokomentarišu situaciju.


Gurović u Zvezdi - Sportska centrala\nGurović u Zvezdi\n6 sep 2005. 22:50\nKošarkaški reprezentativac Srbije i Crne Gore Milan Gurović danas je potpisao jednogodišnji ugovor sa Crvenom Zvezdom.\n– Veoma mi je drago što ću ponovo imati priliku da igram u našoj zemlji, ali isto tako što mi je Dragan Šakota, koga neizmerno cenim kao čoveka i košarkaškog stručnjaka, ukazao poverenje. Trudiću se da ispunim očekivanja i da svojim partijama doprinesem dobrim rezultatima Crvene zvezde u narednoj sezoni, rekao je Gurović posle potpisivanja saradnje, a prenosi klupski sajt „crveno-belih“\nGurović ima 30 godina, visok je 207 centimetra, igra na poziciji krila i Crvenoj Zvezdi donosi veliko iskustvo u igranju na evroligaškim utakmicama i velikim reprezentativnim takmičenjima. Svoju profesionalnu karijeru počeo je da gradi u grčkom Peristeriju 1993. godine, gde je i imao priliku da saraðuje sa sadašnjim trenerom crveno-belih Draganom Šakotom. 1998. godine prelazi u Barselonu, gde se zadržao dve sezone. U sezoni 2000/01 nosio je dresove atinskog AEK-a i Telita iz Trsta. 2001. se vraća u Španiju i dve godine igra za Unikahu. 2003/04 član je Vojvodine, da bi prošle sezone igrao za Partizan (ukupno 12 zvaničnih mečeva – 6 u Evroligi i 6 u Goodyear šampionatu) i Huventud. U svojoj karijeri ima titulu prvaka Španije i osvojen Kup Radivoja Koraća sa Barselonom 1999. godine.\nOd 1999. godine, standardni je član naše nacionalne reprezentacije i osvajač evropskog zlata 2001. i bronze 1999. i svetskog zlata 2002. godine. Ostaće upamćen po fantastičnoj partiji protiv američkog „Tima snova“ na Svetskom šampionatu u Indijanapolisu, kada je inicirao preokret u samoj završnici sa tri postignute trojke. Gurović je i danas reprezentativac Srbije i Crne Gore, a u pripremnim mečevima za Evropski šampionat u našoj zemlji predstavlja jednog od najstadardnijih članova. U meču za peto mesto na Efes Svetskom kupu u Istambulu Francuzima je ubacio 18 poena uz 4 trojke za samo 24 minuta igre, dok je na startu Akropolis kupa u Atini Italijanima dao 17 koševa.\nMilan Gurović će u Crvenoj zvezdi nositi crveno-beli dres sa brojem 15.


adidas zvanična lopta UEFA Lige Šampiona | Sport Vision\nzvanična UEFA lopta\nadidas je predstavio zvaničnu loptu za finale UEFA Lige šampiona 2013, koje će se održati 25. maja na stadionu Vembli u Londonu a koja će biti korišćena na terenu tokom mečeva UEFA Lige Šampiona od 12. februara. Lopta je dizajnirana da slavi finala Liga šampiona koja su se proteklih 50 godina odigrala u “kući fudbala”. Tekstura spoljašnjeg oboda lopte dizajnirana je da obezbedi optimalno prijanjanje na mestu šuta. Termički spojen zvezdasti panel na lopti, inspirisan logoom UEFA Lige Šampiona, čini da njena površina ostane glatka, bez šava i kao takva da bolje leti. Izgled lopte predstavlja velike događaje koji su se odigrali na Vembliju, i odlikuje ga dobro poznati zvezda panel koji godinama unazad krasi adidas lopte za velika takmičenja. Grafika i izražena šema boja na lopti oslikavaju veličinu ovog takmičenja koje će se održati ispred gotovo 90.000 gledalaca. Kompanija adidas ima bogatu istoriju u kreiranju lopti za sve glavne UEFA i FIFA turnire još od 1970. godine a Ovogodišnja lopta je dvadeseta oficijalna lopta koju je adidas kreirao za takmičenje Lige Šampiona.


Nemanja Matić, reprezentativac Srbije obavio je ne baš prijatan razgovor sa Edom Vudvordom, potpredsednikom Mančester junajteda i to po nalogu Olea Gunara Solskjera, treneru tog kluba.\nMatiću je posle dogovora Vudvorda i Solskjera rečeno da ovog meseca može da napusti "Old Traford", a dvojica fudbalera su već na transfer listi, prenosi "Dejli Star".\nNekadašnjem fudbaleru Benfike je ostalo još šest meseci ugovora sa Mančesterom, ali pošto ove sezone nije u prvom, a ni u drugom planu kod Solskjera za obe strane je zima idealan trenutak za kraj saradnje.\nOd starta sezone samo je četiri puta u Premijer ligi počeo u startnoj postavi, pošto prednost ispred njega imaju Fred i Skot Mektominej.\nMatić, kojeg je Junajted pre dve i po godine doveo iz Čelsija za čak 45 miliona evra, mogao bi karijeru da nastavi u Atletiko Madridu, Interu, Milanu, Juventusu ili Borusiji iz Dortmunda.\nTrenutna cena srpskog veznjaka, na fudbalskom tržištu iznosi 20 miliona evra, ali pošto se nalazi pred istekom ugovora, mogao bi za nešto niži iznos da pojača sastav nekog od evropskih velikana.


Početak/Virus Korona/Osmoro pacijenata preminulo u KC Niš, hospitalizovano ukupno 223\nU Covid objektima Кliničkog Centra Niš, hospitalizovana su ukupno 223 pacijenta. Кod 151 pacijenta je potvrđeno prisustvo virusa Covid-19. Među hospitalizovanim pacijentima, nema dece zaražene virusom Covid -19.\nOd ukupnog broja hospitalizovanih, potvrđenih pacijenata, 13je priključeno na aparate za veštačku ventilaciju i nalaze se u jako teškom opštem stanju.\nNažalost, uprkos svim naporima lekara niškog Кliničkog centra, 8 pacijenata, sa potvrđenim virusom Covid -19, je preminulo.\nU ZC Lekovac u Covid bolnici, trenutno je hospitalizovano 52 pacijenata. Кod 32 pacijenta je potvrđeno prisustvo virusa Covid-19.\nU 3 Covid bolnice u ZC Vranje, ukupno je hospitalizovan 66 pacijent. Кod 57 pacijenta je potvrđeno prisustvo virusa. Među hospitalizovanim pacijentima, nema dece zaražene virusom Covid -19.


Predsedništvo SNS u nedelju u 10 | Glas javnosti\nsubota 1. jun 2013.\nPočetna > Vesti > Predsedništvo SNS u nedelju u 10\nPredsedništvo SNS u nedelju u 10\nBEOGRAD - Predsedništvo SNS sastaće se u nedelju u 10 sati u prostorijama stranke. Predsedništvo naprednjaka trebalo bi, kako je ranije najavio lider SNS i vicepremijer Aleksandar Vučić, da razmotri ekonomske mere koje treba preduzeti, a on će se, kako je precizirao, založiti za mere koje će biti "lekovite za našu zemlju i naše društvo, ma koliko bile teške" i nepopularne.\n"Bolje da imamo 20 odsto podrške manje, a da imamo 10 ili 15 odsto zaposlenih više. Mislim da je to odgovorno ponašanje", rekao je Vučić i dodao da ostaje da se vidi da li će to prihvatiti koalicioni partneri SNS.\nPrema njegovim rečima, u nedelju bi trebalo da se sastane sa liderima SPS Ivicom Dačićem i URS Mlađanom Dinkićem. Taj sastanak zasad nije potvrđen, kao ni pitanja o kojima bi moglo da se razgovara.\nU međuvremenu, otvoreno je pitanje budžetskog deficita, kao i dilema - štednja, odnosno eventualno zamrzavanje plata i penzija ili podsticajne mere.\nPrema pisanju Blica, na koalicionom sastanku na vrhu moglo bi da bude reči ne samo o "zamrzavanju" i mogućem smanjenju zarada činovnika na svim nivoima i zaposlenih u državnim firmama, već i o izmenama Zakona o radu.\nTakođe, lideri tri stranke bi sutra, a vlada u ponedeljak, mogli da odluče o izmeni postojećeg Zakona o penzijskom sistemu, kojima bi bilo predviđeno da se destimuliše raniji odlazak u penziju, a stimuliše kasniji, piše Blic.\nVučić: Šta bismo s parama od prodaje Telekoma?\nUterivači dugova ne plene samo uspomene\nRadni doručak: Nikolić i Josipović iza zatvorenih vrata


Još dva dana za prijavu kandidata za lokalne izbore na severu Kosova | Radio Kosovska Mitrovica\nJoš dva dana za prijavu kandidata za lokalne izbore na severu Kosova\n16. April, 2019 07:54 |\nCentralna izborna komisija u Prištini priprema se za održavanje vanrednih izbora za predsednike u četiri opštine na severu Kosova i Metohije, zakazanih za 19. maj. Prijavljivanje kandidata biće zaključeno 18. aprila. Biračima koji žive van Kosova upućen je poziv da se registruju za glasanje.\nIzbori su raspisani za 19. maj, nakon što su u novembru prošle godine predsednici opština podneli ostavke zbog odluke vlasti u Prištini da uvedu taksu od 100 odsto na srpske proizvode.\nPredsednike će birati žitelji četiri opštine – Kosovske Mitrovice, Zvečana, Leposavića i Zubinog Potoka.\nSrbi će učestvovati na ovim izborima, a ono što im predstoji jeste da predlože kandidate za predsednike opština.\nKandidati se prijavljuju do 18. aprila, a zatim sledi period potvrđanja.\nU Centralnoj komisiji kažu da ovo nisu prvi izbori i da dosta toga čine rutinski.\nČlan Centralne izborne komisije Stevan Veselinović u izjavi za RTS najavljuje da će kampanja trajati od 13. do 17 maja.\n“Kratka kampanja, ali u odnosu na rokove možda i zadovoljavajuća. Videćemo kako će reagovati kandidati za ove izbore”, kaže Veselinović.\nRegistracija birača van Kosova i Metohije počinje 25. i traje do 30. aprila.\n“Pozivam sve birače koji su podobni za glasanje u ove četiri opštine na severu Kosmeta da se prijave. Na sajtu CIK-a moći će da da skinu obrasce i pošalju dokumenta”, napominje Veselinović.\nU sprovođenju izbornog procesa, Centralna izborna komisija je dogovorila prisustvo OEBS-a, čiji će predstavnici samo na dan izbora tehnički pomagati biračkim odborima i neće se mešati ni na koji drugi način.


Jedno od bolje plaćenih zanimanja, brokeri u Srbiji, poslednjih godina nam je doneo nagli razvoj finansijskog tržišta, informacione tehnologije i komunikacije. Poslovi koje obavljaju brokeri u Srbiji svakako spada u savremene tokove poslovanja, posebno ako se uzme u obzir da je za ovo zanimanje potreban visok stepen profesionalnosti i sve elemente koje podrazumeva savremen način rada (komunikativnost, praćenje pravne regulative i tehnološkog napretka, timski rad i slično). Dobra zarada proističe iz činjenice da su poslovi koje obavljaju brokeri u Srbiji odlično nagrađeni i stimulisani raznim vrstama bonusa i drugih prihoda. Poznato je da svi brokeri za svoje usluge koje pružaju klijentima naplaćuju proviziju (naknadu) za obavljene poslove. Česti bonusi i nagrade posledica su rezultata poslovanja i zadovoljstva klijenata koje donosi rejting kompaniji za koju rade, kao i njima lično. Posao koji obavljaju brokeri u Srbiji je zato vrlo odgovoran i zahtevan, spada u kompleksna i cenjena zanimanja, a kao takav podrazumeva i posebne uslove koje treba ispuniti da bi se pristupilo radu. Brokeri u Srbiji prethodno moraju da završe potrebne škole, da polože određene ispite kako bi stekli licencu za brokere i sl.\nBrokeri u Srbiji, kao pravna lica (brokerske kuće) posluju u više različitih oblasti finansijskog sektora i prema tome se razlikuju po svom nazivu i vrsti posla koji obavljaju. Naziv brokeri u Srbiji podrazumeva brokere koji rade na berzi, brokere osiguranja i forex brokere. Ovo su najčešći pojmovi sa kojima se susrećemo, a svaki od njih ima svoje specifičnosti i značenje. Ono što je zajedničko za sve brokere u Srbiji jeste da za poslove za koje su specijalizovani moraju imati sve neophodne dozvole za rad koje propisuju Zakoni u Republici Srbiji. Ukoliko je reč o brokerima u Srbiji koji posluju na Beogradskoj berzi podrazumeva se da moraju imati dozvolu za rad koju im daje Komisija za hartije od vrednosti. Ovo se podrazumeva iz činjenice da svoje poslove mogu obavljati isključivo na organizovanom tržištu ili berzi. Kada se radi o poslovima na Forex marketu, brokeri u Srbiji takođe, moraju imati saglasnost Narodne banke Srbije, kao i da poseduju priznate licence za rad od međunarodnih nadležnih organa. Brokeri osiguranja u svom domenu rada moraju dobiti saglasnost i dozvolu Narodne banke Srbije, kao i da budu registrovani kod Agencije za privredne registre Srbije.\nBrokeri u Srbiji koji se bave osiguranjem posluju kao specijalni savetnici i posrednici između klijenata i osiguravajućih kuća, a proviziju po obavenom poslu naplaćuju isključivo osiguravajućim kućama. Klijenti svoju dobit ostvaruju u pravovremenom dobro odabranom riziku koji osiguravaju, zahvaljujući posredništvu brokera osiguranja. Bitna razlika između usluga brokera osiguranja i usluga koje brokeri u Srbiji na forex-u i berzi nude svojim klijentima je mogućnost zarade velike količine novca. Naime, kod brokera koji posluju na berzi pravovremen i valjane informacije, kao i ugled koji određena kuća uživa umnogome utiču na profitabilnost trgovine za koju se klijent odluči. Brokeri u srbiji koji posluju na forex marketu imaju još veći stepen odgovornosti prema svojim klijentima, budući da obezbeđuju i pozajmicu (kredit u obliku poluge, leverage) tako da veoma male svote novca mogu rezultirati velikim prihodima, ali i gubicima. Zato je i paket usluga forex brokera najkompleksniji (razne olakšice za klijente, bonusi i nagrade, besplatne obuke, saveti i analize i dr.), ali je sa druge strane i najmanja naknada koju naplaćuju klijentima za pružene usluge (spread). Koji od poslova odgovara najviše našem ličnom senzibilitetu odlučujući utiče i na sam izbor koji ćemo načiniti kada su u pitanju brokeri u Srbiji.\nKategorija: brokeri u srbiji\nTeme broker srbija • brokeri • brokerska kuca • forex


Fajon: Brzina pristupanja zavisi od brzine sprovođenja reformi - European Western Balkans\nAutor EWB 10. 07. 2017.\nBRISEL – Srbija treba da ostvari značajnije promene kada se radi o kritikama koje dolaze iz Brisela, pre svega u vladavini prava i slobodi medija, rekla je poslanica Evropskog parlamenta i potpredsednica Grupe socijalista i demokrata Tanja Fajon, u interjuu za Novosti.\nDa od brzine procesa reformi ali i primene novousvojenih zakona zavisi brzina pristupanja Srbije Evropskoj uniji, saglasna je Fajon, i dodaje da će sada kada Srbija ima novu premijerku, Brisel posebno pratiti razvoj događaja.\n„Reč je o dvosmernom putu i sigurno je da bi ceo proces mogao da ide brže“, kaže Fajon i dodaje dijalog kako tehnički, tako i politički proces.\nIako je EU suočena sa brojnim krizama, Fajon objašnjava da Unija „polako ponovo postaje senzibilna na ceo region Zapadnog Balkana“.\nŠto se tiče proširenja EU, poslanica se nada da će nakon Junkerove komisije i najave 2014. godine da neće biti novog proširenja Unije, sledeća komisija biti „ambicioznija“, kada je u pitanju proširenje.\nKada se radi o strateškoj odluci Srbije i njenoj orijentaciji ka Briselu ili Moskvi, Fajon smatra da Srbija treba jasno da se orijentiše ka Briselu.\n„Saradnja s drugim zemljama je odluka vlasti u Srbiji, s tim što Beograd mora da harmonizuje svoju politiku, uključujući i spoljnu, sa EU“, naglašava Fajon u svom intervjuu za Novosti.\nSrbijaTanja FajonZapadni Balkan


Sport – ШУМАДИЈСКЕ НОВИНЕ\nPročitaj više... INTERVJU: MILENKO MARJANOVIĆ, nekadašnji predsednik FK Radnički iz Kragujevca\nPročitaj više... Odlučujući meč za plasman na EP – rukometašice Srbije protiv Islanda (18.00, RTS1)\nPročitaj više... Đoković igra protiv Hačanova za finale Srbija opena (14.00, RTS1)\nPročitaj više... STRAVIČNO: Huligani nakon održanog večitog derbija hteli da SPALE DECU iz Kragujevca!\nPročitaj više... 12 medalja za mlade kragujevačke tekvondoiste\n„Uvek ima nade, ali… Očekujem da će gol da postigne sudija, da ne okleva, brate, nego da šutne loptu u mrežu“, izjavio je Milorad Vučelić!\nPročitaj više... Milorad Vučelić: Očekujem na večitom derbiju da će SUDIJA DA POSTIGNE GOL!\nRadnički u subotu od 20.40 časova igraju derbi turnira sa dubrovačkim Jugom, a na programu su i dueli Šabac – Primorac (17.00) i Partizan – Solaris (18.50).\nPročitaj više... VATERPOLO: Novi Beograd bolji od Zvezde, a Partizan od kragujevačkog Radničkog!\nPročitaj više... Veliki izazov za rukometašice, Švedska i Srbija u Istadu (17.00 RTS2)\nPročitaj više... Badminton: Kragujevački Gavranovi osvojili četiri medalje na Adi\nPročitaj više... Osam medalja za kragujevačke kik boksere!


Bajden: Ukrajinci su zilaviji i ponosniji nego sto sam mislio\nTanjug 21. aprila 2022. 07:34\nVAŠINGTON – Američki predsednik Džozef Bajden poručio je da je zadivljen čvrstim otporom ukrajinske vojske, a SAD su obećale da će nastaviti vojnu pomoć Kijevu kako bi „mogao da uzvrati“ u vojnom sukobu sa Rusijom, prenosi Bi-Bi-Si (BBC).\n„Oni su žilaviji i ponosniji nego što sam mislio“, primetio je Bajden u sredu na sastanku sa svojim najvišim savetnicima za odbranu.\nAmerički predsednik je ocenio i da je „ujedinjen, fokusiran i energičan“ NATO iznenadio ruskog lidera Vladimira Putina.\n„Oružje i municija svakodnevno pristižu i vidimo koliko su naši savezi i partnerstva od vitalnog značaja širom sveta“, rekao je Bajden.\nOčekuje se da će SAD pružiti još jedan paket vojne pomoći Kijevu u narednim danima, nakon što su prošle nedelje obećale Ukrajini 800 miliona dolara, navodi BBC.\nNa konferenciji za medije u Beloj kući, portparolka Džen Psaki nije saopštila detalje o tome kako bi dalja pomoć mogla da izgleda, ali je saopštila da će američka administracija učiniti „sve što može“ kako bi opremila Ukrajinu da efikasno uzvrati u ovom vojnom sukobu, prenosi BBC.


11-09-2019 09:55 Ratni izveštaji Sirija / Irak Izdvojeno Svet Planeta\nU iznenadnom napadu, ruski ratni avioni izvršili su rano 11. septembra niz vazdušnih udara na položaje militanata u Velikoj Idlibi.\nBorbeni avion "Sirijske arapske vazduhoplovne snage" (Foto: jutjub)\nSirijska opservatorija za ljudska prava sa sedištem u Velikoj Britaniji (SOHR) saopštila je da su ruski vazdušni napadi ciljali nekoliko položaja istočno od grada Kafar Takharim i južno od grada Darkuš, koji se nalazi na turskoj granici.\nRuske vazduhoplovne snage i Sirijske arapske vazduhoplovne snage (SiAAF) zaustavile su svoje ofanzivne operacije u Velikoj Idlibi pre dve nedelje pod novim primirjem. Međutim, Hadžat Tahrir al-Šam (HTŠ), Al-Kaidoma i njihovi saveznici su u više navrata kršili primirje.\n3. septembra, militanti su lansirali nekoliko naoružanih bespilotnih letelica u rusku vazdušnu bazu Hmejmim na sirijskoj obali. Tri dana kasnije, sličan napad ciljao je na sirijsku vojnu bazu na severozapadu Hame.\nRuski vazdušni napadi su verovatno bili odgovor na ta ponovljena kršenja, koja ugrožavaju primirje. Ova kršenja mogu eventualno primorati sirijsku vojsku da nastavi svoje kopnene operacije u Velikoj Idlibi.\nKako su ruski i srpski “raketaši” podigli “Slovenski štit”, pročitajte OVDE.


AmCham izabrao novi Upravni odbor, na čelu Zoran Petrović, Raiffeisen banka - Nira Press\nPočetna » AmCham izabrao novi Upravni odbor, na čelu Zoran Petrović, Raiffeisen banka\nAmeričku privrednu komoru u Srbiji (AmCham) u naredne dve godine vodiće novi Upravni odbor na čijem će čelu, u dvogodišnjem mandatu, biti Zoran Petrović, predsednik izvršnog odbora Raiffeisen banke. Dodeljena nagrada AmCham „Hero“\nNovi Upravni odbor AmCham-a Srbija\nPored novog predsednika, glasanjem kompanija članica, na sinoćnoj Generalnoj skupštini AmCham-a izabrani su i Ivan Miletić, Philip Morris International, prvi potpredsednik, Ronald Seeliger, Hemofarm, drugi potpredsednik, kao i 4 člana UO: Živorad Vasić, IHG Area, Milana Jević Gledović, Delhaize Serbia, Sandra Marinković, MSD, i Borislav Miljanović, Represent System.\n„Kao vodeća nezavisna poslovna asocijacija, AmCham će se i u narednom periodu zalagati za unapređenje poslovnog okruženja u Srbiji, ubrzavanje ekonomskih i regulatornih reformi, kao i za uspostavljanje predvidivih i jednakih pravila poslovanja za sve. Nastavićemo da pružamo nedvosmislenu podršku Vladi Srbije u sprovođenju reformi, ali i biti konstruktivna kritika koju će uvek pratiti formulisani predlozi i dobre prakse u oblastima u kojima privreda prepoznaje potrebu za unapređenjem. Ukratko, nastavićemo da budemo uši i oči privrede, i partner Vladi sa visoko zavrnutim rukavima, spremni na stalni otvoreni dijalog“, istakao je Zoran Petrović, preuzimajući mesto novog predsednika AmChama.\nOsvrćući se na rezultate u prethodnom periodu, Jelena Pavlović je istakla da je veoma važno da pohvalimo i ohrabrimo sprovedene reforme i sve inicijative zahvaljujući kojima naše članice, ali i kompletna privreda Srbije danas lakše, brže i jevtinije posluje.\n„Iako je pred nama još puno izazova, u prethodnom periodu ostvarena je makroekonomska stabilnost, preduzeti su koraci na smanjenju sive ekonomije, reformisan je inspekcijski nadzor, ali je i proces pribavljanja građevinskih dozvola jednostavniji i efikasniji nego ikada. Pored toga, Srbija je nastavila sa digitalizacijom, uvođenjem eUprave, reformom Poreske uprave, reformama u domenu radnog prava, a vodili smo i veoma konstruktivan dijalog na temu pravosuđa“, rekla je Jelena Pavlović.\nAmCham nagrada za „Heroja“ godine\nAmCham Hero nagrada dodeljena je Tamari Klarić i Bogdanu Stevanoviću inicijatorima kampanje ”Pruži korak”\nPredstavnici AmChama-a, sedmu godinu za redom, imali su zadatak da među izuzetnim pojedincima, ustanovama i neprofitnim organizacijama, izaberu samo jednog „Heroja“ koji je svojim aktivnostima ostvario izuzetan uticaj na celokupno društvo. Ovogodišnja nagrada AmCham „Hero“ dodeljena je Tamari Klarić i Bogdanu Stevanoviću, inicijatorima kampanje „Pruži korak“, udruženja NURDOR. Zahvaljujući kampanji „Pruži korak“ i aplikaciji koja je okupila 500.000 ljudi i oko 60 kompanija, prikupljeno je više od 50 miliona dinara za izgradnju NURDOR Roditeljske kuće, kao podrška deci oboleloj od raka i njihovim porodicama.\nDruštveno odgovorne kompanije za svaki od pređenih kilometara, koje su korisnici aplikacije napravili, odvojili su odgovarajuću svotu novca. Aplikacija je i dalje aktivna i svako ko je instalira putem mobilnog telefona može joj se pridružiti.\n„Kao organizacija koja okluplja kompanije, jednoglasnom odlukom odlučili smo se da ove godine bude nagrađena inicijativa koja je za isti cilj ujedinil i pojedince i kompanije, pokazujući da nema velikog i malog dopinosa, malih i velikih koraka, malog i velikog truda, već da je isključivo zajednička akcija ta koja donosi rezultat! Zahvaljujemo se Tamari i Bogdanu, i sa nestrpljenjem očekujemo njihove naredne projekte“, istakla je Jelena Pavlović.


Sandžačka regija - „Pucanj u prazno“\ndanas.rs (R. Popović) 15. јул 2015. године Политика Друштво Коментари\nZahtev nekolicine bošnjačkih nevladinih organizacija upućen vladama Srbije i Crne Gore u kojem se traži dozvola za formiranje ekonomske sandžačke regije, u čijem bi se središtu našla i opština Nova Varoš, u ovdašnjim političkim krugovima ocenjen je kao još jedna u nizu provokacija i pokušaja da se, pod plaštom jačanja ekonomske saradnje, destabilizuje ovaj deo Srbije.\nIza peticije, koju je za svega par dana potpisalo više hiljada građana, stoji grupa bošnjačkih nevladinih udruženja, a prema njihovoj ideji posebna prekogranična regija Sandžak obuhvatila bi Novi Pazar, Tutin, Novu Varoš, Sjenicu, Priboj, Prijepolje, Rožaje, Pljevlja, Bjelo polje, Berane i Plav. „Reč je o inicijativi pokrenutoj sa ciljem jačanja pre svega ekonomske saradnje među sandžačkim gradovima i opštinama“, navodi se u obrazloženju peticije.\nČelnici vlasti u Novoj Varoši, međutim, nisu uvereni da je u pitanju namera inicirana sa ciljem bržeg ekonomskog razvoja ovih gradova i opština, već da je u pitanju čista politikantska priča koja nema nikakve veze sa ekonomijom i pokušaj da se destabilizuje ovaj deo zemlje.\n- Još jedna provokacija dela bošnjačkog nevladinog sektora, smišljena u cilju zloupotrebe građana, da se pod plaštom borbe za nacionalne i ekonomske interese, skupi po koji poen uoči nekakvih internih izbora i prebrojavanja birača i pristalica. Sličnih inicijativa je bilo i ranije, ali su se po pravilu završavale negde u magli, tako da će epilog i ove poslednje biti „pucanj u prazno“. Peticija nema političku težinu, a vidim da joj značaj ne pridaju ni respektabilne bošnjačke partije, ovako inicijativu ocenjuje predsednik novovaroške opštine i lider lokalnih naprednjaka Dimitrije Paunović. „Siguran sam i da naši građani, ma koje da su nacionalnosti, razmišljaju u pravcu kvalitetnog suživota na ovom prostoru, a ne podrške idejama koje mogu da poljuljaju tradicionalno dobre odnose između Bošnjaka i Srba“, ističe on.\nI u opozicionoj Demokratskoj stranci smatraju da je inicijativa politički motivisana, s obzirom na to da se predloženi ekonomski koncept saradnje podudara sa granicama sandžačke regije. „I ako se posmatra sa čisto ekonomskog aspekta, najblaže rečeno - inicijativa je nerazumna. Kakvo uporište može da ima teza intenziviranja ekonomske i privredne saradnje između, recimo, naše i rožajske opštine, a odvojeno od Zlatibora ili Ivanjice. Razvoj i afirmacija Nove Varoši moguća je u zajedničkim projektima sa bogatijim opštinama i gradovima, a ne onima koji su u ekonomskom smislu lošiji od nas“, smatra Slaviša Purić, predsednik OO Demokratske stranke.\nKrajem prošlog meseca, nekoliko hiljada ljudi potpisalo je onlajn peticiju za konstituisanje prekogranične regije Sandžak. Jedan od inicijatora peticije Zaim Ćelebić, predsednik nevladine organizacije HG „Sandžak Euregio“ iz Nemačke, za portal Rožaje fri pres je izjavio da će vladama Srbije i Crne Gore od vlada uskoro biti poslat poziv za zvanično formiranje ove prekogranične regije. On tvrdi da bi prekogranična regija Sandžak doprinela stvaranju povoljnog poslovnog ambijenta, kroz mešovite industrijske zone i zajedničke projekte. Bošnjačke stranke su ovu inicijativu uglavnom ignorisale, a nema potvrda da je Beogradu i Podgoricu upućen bilo kakav zvanični predlog.


Informatika neovlašćeno naplaćuje osiguranje\nMuškinja Hajnrih je za Vojvođanski istraživačko-analitički centar (VOICE) kazala da ta aktivnost Informatike, kako je to ustanovila i Državna revizorska institucija, nije u skladu sa zakonom.\nI gradski ombudsman je u januaru 2013. godine uputio preporuku da se sa računa objedinjene naplate za komunalne usluge ukloni iz liste usluga stavka “OSG Imovina SOGAZ-D.Đenerali” i eventualno je predvidi kao posebnu ponudu koja će biti fizički odvojena od računa ili pak posebno istaknuta kao takva i smeštena na drugom vidnom mestu na računu.\nDirektor akcionarskog društva za osiguranje Sogaz iz Novog Sada je državljanin Rusije Jevgenij Naletov, a predsednik Nadzornog odbora Sogaza je direktor Srbijagasa Dušan Bajatović.\nU zvaničnom registru Agencije za borbu protiv korupcije ta funkcija Bajatovića nije upisana, pa se ne zna koliku naknadu on za to dobija. Član Nadzornog odbora Sogaza je i Bajatovićev savetnik u Srbijagasu Dragiša Martinović, naveo je VOICE.\nSogaz je svečano otvoren u aprilu 2012. godine, kada je promovisan kao “rusko-srpsko osiguravajuće društvo”.\nPotvrdu o povezanosti Sogaza i Gasproma potvrdio je u izjavi novinarima u Moskvi 2010. godine i predsednik Upravnog odbora Sogaza Vadim Janov. On je tada najavio da će ruska osiguravajuća kompanija Sogas “u vlasništvu Gasproma”, i Javno preduzeće Srbijagas osnovati zajedničku kompaniju za osiguranje u Srbiji, naveo je VOICE.\nVOICE (www.voice.org.rs) je istraživački centar Nezavisnog društva novinara Vojvodine.


L'Orealov oglasni spot opet zabranjen - Marketing Mreža\nL’Orealov oglasni spot opet zabranjen\nSVET – Oglasni spot za kremu protiv bora kompanije „L’Oreal“ koju promoviše holivudska glumica Rejčel Vajs zabranjena je u Britaniji jer je njen učinak preuveličan i dovodi kupce u zabludu.\nBritansko telo koje kontroliše standarde oglasa (ASA) saopštilo je da oglas za kremu „Revitalift Repair 10“ koji se na dve strane pojavljuje u magazinima u Britaniji „pogrešno predstavlja rezultate ovog proizvoda“, prenosi Rojters.\nU TV spotu nalazi se i crno-beli snimak izbliza glumičinog lica i ASA je zaključila da je fotografija digitalno sređivana i da se kao takva ne može više koristiti u spotu.\n„Poručili smo ‘L’Orealu’ da više ne mogu da koriste postprodukcione tehnike na način koji pogrešno predstavlja proizvod. Iako smo utvrdili da fotografija nije pogrešno predstavila lice Rejčel Vajs, smatramo da je njen ten znatno izmenjen kako bi delovao glatko i uravnoteženo“, navodi se u saopštenju.\nOvo nije prvi put da je L’Oreal na meti kritika za „ulepšavanje“ svojih modela.\nLetos su zabranjeni oglasi sa Džulijom Roberts i Kristi Tarlington.


TOM HOPKINS U BEOGRADU: Život je čista prodaja - Nira Press\nPočetna » TOM HOPKINS U BEOGRADU: Život je čista prodaja\nProdaja je umetnost. Ona znači simfoniju reči i dela koja se pretače u odluku o kupovini. Prethodno, ipak, morate da upoznate klijenta, da on stekne poverenje u vas, a vi da mu predočite da ga poštujete – podelio je Tom Hopkins svoje tridesetogodišnje iskustvo sa mladim menadžerima Srbije\nSa samo 19 godina Tom Hopkins je ušao u svet nekretnina. Početnička sreća nije bila na njegovoj strani. Uspeo je za šest meseci da proda samo jednu kuću za proviziju koja nije delovala ohrabrujuće. Shvatio je da ovaj posao mora da se uči, a njegova srećna zvezda bio je Daglas Edvards, od koga je naučio sve tajne uspešne prodaje koje sada prenosi širom sveta. Više od 35.000 kompanija i tri miliona profesionalnih prodavaca na pet kontinenata uz pomoć metodologije Toma Hopkinsa steklo je znanje koje ih je vinulo do vrhunskih poslovnih uspeha. Hopkins je, zahvaljujući tome, stekao reputaciju eksperta No.1 za prodaju i kreatora šampiona u prodaji.\nKrajem prošlog meseca (28. maja) Tom Hopkins je gostovao u Beogradu. U organizaciji SWOT Learning and Consulting, uspešnog regionalnog profesionalnog trening i edukacionog centra, govorio je mladim menadžerima prodaje o načinu kojim će uspešno prodavati na tržištu sa sve manje kupaca i kako pregovarati da bi se došlo do velikih prodajnih rezultata.\nSećajući se svojih prvih iskustava, Tom Hopkins je podsetio da je strah najveći neprijatelj svakog posla. Kako je rekao: “strah je lukav, zbunjujući, ume da parališe, ali zato, dobar prodavac zna kako da sruši barijeru i da kupcu, pre kuće ili automobila, proda – sebe”!


RTCG - Radio Televizija Crne Gore - Nacionalni javni servis :: Društvo :: Podrška zakonu da ne bude predmet kalkulacija\nKVIR MONTENEGRO 22. 04. 2019. 19:26 >> 19:25 0\nPodrška Zakonu o životnom partnerstvu osoba istog pola ne bi smjela da bude predmet kalkulacija, smatra predsjednik Upravnog odbora nevladine organizacije (NVO) Kvir Montenegro (Queer Montenegro), Danijel Kalezić.\nKalezić je rekao da u toj NVO očekuju da će zakon, o kojem će se poslanici izjasniti ov sedmice, biti usvojen.\n„Uzdamo se u podršku poslanika koji imaju dovoljno svijesti o tome da podrška ovom zakonu ne bi trebalo da bude predmet bilo kakvih kalkulacija, jer je ovo zakon koji se tiče velikog broja građana i ljudskih prava generalno“, kazao je Kalezić agenciji MINA.\nKako je naveo, od tog zakona neće benefite imati samo LGBT osobe, već sve društvene grupe koje su obespravljene i društvo u cjelini.\nOn je pojasnio da, kad se unaprjeđuje ukupan koncept ljudskih prava, čemu će da doprinese taj zakon, i kada se obezbijedi poštovanje ljudskih prava jednoj društvenoj grupi, sve ostale imaju više prostora da to isto zatraže.\n„Ako opšta populacija shvati da naša ljudska prava moraju biti poštovana, vremenom će na tom putu razumijevanja razlika i prihvatanja drugih i drugačiji ljudi u našem društvu imati više kapaciteta da razumiju i sve ostale“, precizirao je Kalezić.\n„Ali, iako se u javnosti često čuje da se on donosi zbog evropskih integracija, to nije tačno. To se tiče građana i građanski Crne Gore koji su od postanka naše države obespravljeni.\nNa pitanje kako ocjenjuje današnji položaj LGBT zajednice u Crnoj Gori, u odnosu na period od prije pet godina, Kalezić je kazao da je on mnogo bolji.\n„Ali i dalje nije dobar, jerse ljudska prava LGBT osoba ne poštuju u mjeri u kojoj bi to moralo biti“, dodao je Kalezić.\nOn je kazao da se LGBT osobe i dalje suočavaju sa diskrimacijom, nasiljem i neprihvatanjem.\n„Ne onoliko koliko prije pet godina, ali teško da možemo govoriti o tome da smo slobodni kao svi ostali ljudi u ovoj državi. I pod stalnom smo presijom, nažalost – najviše unutar porodice“, rekao je Kalezić.\nUpitan da li, ipak, primjećuje promjenu svijesti građana, i koliko je tome doprinijela parada ponosa koja se organizuje već nekoliko godina, on je rekao da promjena svijesti definitivno postoji, što pokazuju i relevantna istraživanja koja su rađena ove godine.\n„Smatram da je prajd mnogo doprinio tome, ali ne samo on, nego i sve ostale aktivnosti koje radimo“, kazao je Kalezić.\nTome je, kako je naveo, doprinijela i svakodnevna sve veća vidljivost LGBT osoba.\n„Ove godine, prema istraživanjima, konačno imamo pozitivnu promjenu stavova građana o našim ljudskim pravima, kao i o Zakonu o životnom partnerstvu istog pola. Sa nekih 18 odsto podrške, koja je bila 2016. godine, došli smo do 55 odsto“, istakao je Kalezić.\nPrema njegovim riječima, to znači da većina građana ima pozitivno mišljenje, a isto se desilo i sa Prajdom.\nKalezić je podsjetio da su 2013. godine, kad su organizovali prvi Prajd, bili suočeni sa nerazumijevanjem najvećeg dijela javnosti.\n„A ove godine smo vidjeli da preko 50 odsto građana konačno razumije zašto mi organizujemo Prajd, razumiju da se borimo za naša ljudska prava i da je to suština tog događaja“, rekao je on.\nNa pitanje kakva je saradnja sa Upravom policije kada je u pitanju bezbjednost LGBT osoba, Kalezić je kazao da je ona vrlo kvalitetna.\n„Kad bismo imali saradnju sa drugim institucijama, kakvu imamo sa Upravom policije, živjeli bismo slobodno vrlo brzo“, dodao je Kalezić.\nUprava policije, kako je naveo, profesionalno shvata ljudska prava LGBT osoba i profesionalno postupa.\n„Incidenata kada policija mora da reaguje ima i, nažalost, biće ih. To je realnost, jer smo mii dalje na tom nivou da se ljudi znaju odvažiti da tuku, prijete i uznemiravaju druge samo zato što pripadaju LGBT zajednici, ali se mi apsolutno uzdamo u Upravu policije u tom smislu“, naveo je Kalezić.\nUpitan kakva je situacija sa Tužilaštvom, on je rekao da su imali dosta nerazumijevanja u odnosu na kvalifikovanje slučajeva.\n„Do posljednjeg slučaja fizičkog nasilja koji se desio, mi smo imali samo jednu kvalifikaciju tog krivičnog djela kao djela iz mržnje. Svako krivično djelo koje je motivisano seksualnom orijentacijom ili rodnim identitetom, samim tim je zločin počinjen iz mržnje“, precizirao je Kalezić.\nPrema njegovim riječima, ipak je i tu postignut određeni napredak.\n„Jer je ovaj posljednji slučaj koji je podrazumijevao fizičko nasilje kvalifikovan kao zločin iz mržnje, i on će, nadamo se, ubzo dobiti epilog na sudu“, dodao je Kalezić.\nLGBT Kvir Montenegro Danijel Kalezić


srbijasport.net - Vesti - Rukomet - "Želja" se vraća na velika vrata, zvanično u Super ligi sledeće sezone!\n06.07.2017 juznevesti.com 1484\nOno o čemu se mnogo govorilo poslednjih dana, konačno je dobilo i zvaničnu potvrdu - niški Rukometni klub Železničar će u sledećoj sezoni nastupati u najjačem domaćem prvenstvu, potvrdio je za Južne vesti sportski direktor kluba Slobodan Milosavljević.\nOva odluka je izglasana na Skupštini Rukometnog saveza Srbije, a niški tim će doći na mesto Vojvodine, koja se izborila za takmičenje u regionalnoj ligi i tako upraznila mesto.\nUz novog sponzora, Železničar će moći da ima veću ulogu među elitom; foto: Vanja Keser\nEmotivno je ovu odluku doživeo direktor Slobodan Milosavljević i rekao su sledeći koraci predavanje Unapred pripremljenog plana reorganizacije, potpisivanje ugovora sa sponzorom i ulazak u ozbiljnu selekciju igrača i stručnog štaba.\nNiš zaista zaslužuje da ima superligaša. Ovo je toliko veliki klub i ima tradiciju dugu 70 godina, tako da je jednostavno navikao naš grad na velike i ozbiljne rezultate, na vrhunska dela i ozbiljna takmičenja. Ili nas ima vrhunski ili nas nema, a Niš je grad rukometa i fudbala, uvek bio i biće – kaže Milosavljević.\nOn se zahvalio na pomoći i saradnji gradskom rukovodstvu, Đorđu Mickovskom koji izradjuje UPPR i koji im je, kako naglašava, neprestano na raspolaganju, kao i Draganu Milenkoviću.\nPodsetimo, šestostruki osvajač nacionalnog Kupa je poslednje dve godine bio u velikim finansijskim problemima, što je kulminiralo na početku prošle sezone. Tada im je, zbog nemogućnosti da plate suspenziju Arbitražne komisije Rukometnog saveza Srbije, izrečena zabrana takmičenja za sezonu 2016/2017.


Vienna City Marathon: Teatar emocija - Осси Беч\nVienna City Marathon: Teatar emocija\nTrasa od oko 42 kilometara, 42 hiljade učesnika, milion gledalaca! Bečki maraton se ove godine, 10. aprila, transformiše u veliki „Teatar emocija”.\nTema ovogodišnjeg maratona, „Teatar emocija” (Theater of Emotions), spaja radost življenja, kulturni duh i tradiciju bečkog društva sa sportom i emotivnim trenucima. Učesnici su glumci pod reflektorima, gledaoci publika, dok trasa kroz istorijski, kao i moderni deo Beča sa završnicom ispred Dvorskog pozorišta (Burgtheater) predstavlja veličanstvenu pozornicu.\nIščekivanje, napor, euforija, ponos… sva ova osećanja će zajedno napraviti Bečki maraton nezaboravnim iskustvom!\nDatum: 10. april 2016.\n30/03/2016 at 13:34 OSSAW Media Share via:


Četiri stvari koje možemo očekivati na nemačkim saveznim izborima u septembru - European Western Balkans\nČetiri stvari koje možemo očekivati na nemačkim saveznim izborima u septembru\nAutor Dimitrije Milić 07. 07. 2017. 07. 07. 2017.\nAngela Merkel; Foto: Tanjug / AP Photo / Markus Schreiber\nBEOGRAD – Nemački savezni izbori održavaju se 24. septembra i predstavljaće izbore na kojima će Angela Merkel pokušati da dobije svoj četvrti kancelarski mandat. Za razliku od političkog sistema Francuske ili Italije, nemački politički sistem se pokazao kao stabilan i uglavnom predvidiv. Na osnovu sadašnjeg stanja i odnosa snaga na političkoj sceni ove države, za 24. septembar možemo predvideti sledeće četiri stvari:\n1. Angela Merkel će vrlo izvesno ponovo pobediti\nUprkos privremenom padu popularnosti Angele Merkel tokom primene politike „otvorenih vrata“ prema migrantima i neočekivanom rastu socijaldemokrata uz Martina Šulca, po poslednjim anketama aktuelna kancelarka je ubedljivo prva. Pad broja pristiglih migranta u 2017. je svakako tu temu sklonio u stranu, tako da je ultradesničarskoj Alternativi za Nemačku (AfD) nestalo goriva koje je ovu partiju držalo ponekad i na 15% podrške.\nSa druge strane, izbor Martina Šulca za predsednika SPD-a je u martu naglo poboljšao rejting ove partije, koja se u anketama kretala rame uz rame sa CDU-om. Međutim, veština političkog adaptiranja Angele Merkel, kao jedan od razloga njene dugovečnosti, dovela je do toga da se CDU ponovo izdigne na vođstvo od oko 40% prema 25%. Njena pobednička taktika je da stalno govori ono što najveći broj birača prihvata, a ne samo ono što prihvata njeno najtvrđe biračko jezgro. Tu taktiku zovu i „konstantna fokus grupa“ ili „politička triangulacija“ i primenjuje je uz vešte taktike za spuštanje izlaznosti birača drugih partija.\nHrišćanskodemokratska partija Angele Merkel je u veoma kratkom roku preokrenula situaciju u svoju korist i za početak zabeležila pobede na svim regionalnim izborima ove godine, a na veliko iznenađenje i u uporištu SPD-a, landeru Severna Rajna-Vestfalija. Možemo očekivati da će Merkel u septembru ove godine izvesno ponoviti rezultate sa regionalnih izbora i da se možemo nadati takozvanoj „Jamajka koaliciji“, odnosno koaliciji partija koje imaju boje poput zastave ove države. CDU (crna) – Zeleni (zelena) – FPD (žuta).\n2. Socijaldemokrate će teško uspeti da materijalizuju „Šulc efekat“\nIzbor Martina Šulca kao kandidata za kancelara i izazivača Angele Merkel dao je ovoj partiji veoma brz rast sa ispod 25% na preko 30% podrške u martu. Međutim, već krajem aprila ti visoki procenti podrške su se istopili i partija je primila tri jaka udarca na regionalnim izborima. Trenutna pozicija SPD-a je vrlo teška i ostvarivanje rezultata koji bi bio bolji od oko 25% predstavljao bi podvig.\nMartin Šulc trenutno pokušava da revitalizuje rejting partije uglavnom napadima na Angelu Merkel po pitanju njenog stila vladanja i, po njemu, suviše blagom odnosu prema Trampu. Međutim, postavlja se pitanje da li SPD ima kredibilitet da napada Angelu Merkel, pošto je od 2013. u koaliciji sa njom i praktično je svojim glasovima u Bundestagu podržavao sve njene mere. Takođe, biračko telo koje socijaldemokrate napadaju, napada i većina ostalih političkih aktera.\nZa birače klasične levice se bore i Die Linke i Zeleni, ultradesničarski AfD svoje birače pronalazi u redovima plavih okovratnika, a socijalliberalno telo gađa i ponovo uspešni liberalni FDP. Uz nezgodne okolnosti, kao minusi idu i afera sa nenamenskim trošenjem EU sredstava od strane Šulca, praznjikav izborni manifest, prilično napadan plan reforme poreskog sistema i najavljena potencijalna koalicija sa Die Linke kao partijom ekstremne levice sa korenima u istočnonemačkoj komunističkoj partiji i sa kadrovima koji ne kriju da su radili za „Štazi“.\nKakav god rezultat da SPD ostvari, ono što je prednost ove partije je da ima dugačku klupu za rezerve i solidan broj kvalitetnih kadrova koji mogu da preuzmu vođstvo. Na lander nivou postoje kadrovi koji nemaju oreol gubitnika poput premijerke regije Rajne-Palatinat Malu Drajer ili popularnog i ekonomski kompetentnog gradonačelnika Hamburga Olafa Šolca.\n3. Liberalni FDP se vraća na velika vrata\nU septembru 2013. je FDP, predvođen Filipom Roslerom, doživeo izborni fijasko sa osvojenih 4,8% i padom u zonu vanparlamentarne opozicije po prvi put u svojoj istoriji. U teškoj situaciji pada podrške i pada borbenog morala članstva, liderstvo je preuzeo mladi Kirstijan Lindner. Iako je na prvim nadolazećim izborima na regionalnom nivou, partija doživela tri fijaska tokom 2014. već u 2015. su se videli znaci oporavka i konsolidacije. Nemačka politikološka istraživanja su utvrdila da se čvrsto i sigurno biračko telo ove partije kreće tek na 3% i da je FDP prinuđen da na svakim izborima animira dodatne birače ili preko socijalliberalne ili preko desnocentrističke platofrme.\nU prethodnom periodu se podrška drastično menjala u odnosu na lidera, te je najveća bila u vreme Gvida Vestervelea i kretala se i na preko 10%. Kristijan Lindner je očigledno kao najmlađi lider na ovim izborima sa optimističnim i pristojnim diskursom uspeo da animira spomunte dodatne birače i u anketama se podrška liberala kreće između 7% i 10%.\nOsim u Saru gde je partija zabeležila umereni rast, na regionalnim izborima u landerima Severna Rajna-Vestfalija i Šlezvig-Holštajn, partija je dobila preko 10% glasova. Na osnovu trenutnog stanja može se predvideti da će FDP sa Lindnerom na čelu u septembru ponovo ući u Bundestag sa možda i dvocifrenim brojem glasova, a vrlo verovatno će ući i u vladu.\n4. Pad populista i dobit za EU\nTokom cele 2016. i na samom početku 2017, rejting desničarske Alternative za Nemačku kretao se na preko 10%. Migrantska kriza i nesposobnost SPD-a da animira plave okovratnike u novim okolnostima, rezultirali su da ova, do tada autsajderska vanparlamentarna partija, duplira i triplira svoju podršku. Međutim, izborni porazi njenih saveznika u drugim državama razbili su mogućnost scenarija „annus horribilis“ u 2017. za EU.\nNa svojevrsnoj međunarodnoj konferenciji evropskih ekstremnih nacionalista, koliko god to zvučalo kao oksimoron, pojavili su se ekstremno desničarski lideri iz glavnih država EU. Od svih njih jedino je Austrijanac Hofer u igri za parlamentarne izbore, dok su Marin Le Pen i Gert Vilders u svojim državama doživeli ozbiljne poraze. Danas se rejting Alternative kreće na oko 8% i realna opasnost po pro-EU kurs Nemačke ne postoji, već postoje samo moguće varijacije u odnosu na novu kompoziciju vlasti.\nIshodi raznih izbora u Evropi tokom 2017. su dali EU novu šansu sa reorganizaciju i reformu, a davanje ozbiljnije izborne podrške Emanuelu Makronu predstavlja i priliku za balansiraniji odnos unutar franko-nemačke osovine. Pad populista takođe Zapadnom Balkanu donosi kontinuitet po pitanju odnosa prema proširenju uz inicijativu „Berlin Plus“ koja bi trebala da predstavlja neki vid finansijskih podsticaja za dalji nastavak pro-evropskog kursa ovog regiona.\nAngela MerkelBerlin plusCDUEmanuel MakronFilip RoslerKirstijan LindnerMartin ŠulcNemačka\nKern za proširenje EU na Zapadni Balkan\n[EWB intervju] Manco: Pregovori nisu cilj sami po sebi\n[EWB Intervju] Bilčik: EU perspektiva je pitanje domaćih reformi, demokratije i vladavine prava\nNikola Burazer 01. 11. 2019.\nEWB 02. 06. 2021.\nOdgovornost vlada neophodna za uspeh Berlinskog procesa\nEWB 18. 05. 2018. 18. 05. 2018.


reforme - Srpskainfo\n“POSTOJI ŠANSA ZA KANDIDATSKI STATUS” Satler poručio da EU čeka da političari u BiH počnu da rade svoj posao\nSpecijalni predstavnik EU u BiH Johan Satler poručio je danas u Banjaluci da BiH ima šansu da dobije kandidatski status za članstvo u EU.\nČlan Interesorne radne grupe parlamenta BiH za izmjene izbornog zakonodavstva Branislav Borenović izjavio je Srni da ne može biti doveden u pitanje stav svih političkih partija iz Republike Srpske da je Srpska jedna izborna jedinica i da na direktan način - na izborima bira svog člana Predsjedništva BiH.\nPredsjednik PDP Branislav Borenović kaže da je na današnjem sastanku o reformi izbornog zakonodavstva osjetio dozu optimizma kao da se napravio određeni dogovor unutar Federacije BiH.\nDogovor Hrvata i Bošnjaka oko reforme izbornog zakonodavstva u BiH i dalje visi na tankoj niti jer su za stranke iz Sarajeva za sada neprihvatljivi prijedlozi hrvatske strane, što ponovo otvara prostor za spekulacije kako Bosnu i Hercegovinu ove godine očekuje još veća politička kriza.\nZbog čega je međunarodna zajednica odjednom toliko zainteresovana da BiH što prije dobije novi Izborni zakon koji bi bio skrojen po mjeri lidera HDZ Dragana Čovića i ostalih hrvatskih predstavnika, koji insistiraju na legitimnom predstavljanju u domovima naroda i Predsjedništvu BiH.\nSAD se i dalje zalažu za brisanje etničkog predznaka članova Predsjedništva BiH, izjavio je specijalni izaslanik Stejt departmenta za izbornu reformu u BiH Metju Palmer i ocijenio da u izbornoj reformi treba identifikovati ono što je ostvarivo.\n"Govorim kao veliki prijatelj" Plenković poručuje da BiH ima veliku podršku Hrvatske da se nađe rješenje za Izborni zakon\nHrvatski premijer Andrej Plenković dao je podršku da se nađe rješenje za Izborni zakon BiH koji u budućnosti neće dovoditi Hrvate u situaciju da nemaju svog legitimnog predstavnika u institucijama BiH.\nPrva posjeta od stupanja na dužnost: Palmer stigao u BiH radi razgovora o izbornim reformama\nSpecijalni izaslanik Stejt departmenta za izbornu reformu u BiH Metju Palmer stigao je u Sarajevo "da bi pomogao u napretku BiH u izbornim reformamama", istakli su iz Ambasade SAD u BiH.\nOpozicija će građanima 2022. ponuditi Republiku Srpsku koja će biti u ekonomskom zamahu. Dobar primjer kako treba raditi i voditi svoju zemlju je predsjednik Srbije Aleksandar Vučić.\nPODRŠKA EVROPSKE KOMISIJE Varhelji: Srbija preduzela zančajne korake u reformama\nSrbija je posljednjih mjeseci preduzela značajne korake u procesu EU reformi u svim obalstima, što se vidi i u dokumentima koje Komisija predstavlja državama članicama, poručio je evropski komesar za proširenje Oliver Varhelji.\n"Naš strateški cilj je biti DIO EVROPSKE PORODICE" Krivokapić poručio da će Vlada Crne Gore u narednom periodu biti posvećena reformama\n“Napredak prema EU nije zaustavljen“ Satler čestitao građanima BiH Dan Evrope (VIDEO)


Specijalističke studije na "Terri" - TVRUBIN\nSpecijalističke studije na “Terri”\nOd ove godine Centar za likovnu i primenjenu umetnost “Terra” ima studente specijalističkih studija. Otvaranjem Muzeja “Terra” stekli su se uslovi da ova ustanova kulture započne sa programom specijalističkih studija. Od samog osnivanja “Terre” postoji ideja da se ustanovi koledž, a ovo je prvi korak ka tome.\n-Studenti specijalističkih studija su vrsni umetnici. To su ljudi koji su došli sa jasnom namerom da rade u glini. Očekujem da će u junu i julu rezultati biti vidljivi kada ćemo predstaviti ono što će studenti koji su započeli prve specijalističke studije napravili – istakao je Boban Kojić, direktor CLPU “Tera”.\nPrvi studenti su Milica Milinović iz Temerina i Lazar Marković iz Novog Sada kojima ovo nije prvi susret sa “Terrom”. “Terra” na ovom programu usko sarađuje sa Akademijom umetnosti u Novom Sadu. Nikola Macura, docent na pomenutoj akademiji i profesor na katedri za vajarstvo istakao je da sa kikindskom ustanovom kulture sarađuju 10 godina.\n-“Terru” smatramo ogromnim potencijalom u edukaciji studenata. Atelje pruža uslove za rad kojih nema nigde. Ovakav specijlalistički program je jedinstven -dodao je Nikola Macura, docent Akademije umetnosti.\nU “Terri” očekuju da im se u većem broju jave studenti iz inostranstva. Akreditacija za specijalističke studije završena je vrlo brzo u roku od tri, četiri meseca, a tokom jedne godine biće moguć prijem do šest studenata. Vajari iz čitavog sveta koji žele da specijalizuju terakotu imaće prilike da to urade u Kikindi.\nnovembar 7, 2018 Aleksandra Djuran\n← Dve medalje za plivače “Velike Kikinde” na mitingu u Zrenjaninu Uloženo 450 miliona dinara u infrastrukturu i projekte →


Amerika zabranjuje bankama kupovinu ruskog duga – Bankar.rs\nHome/ANALIZE/Amerika zabranjuje bankama kupovinu ruskog duga\nAmerički predsednik Džo Bajden izdaće danas izvršnu naredbu kojom će vladu SAD ovlastiti da sankcioniše bilo koji sektor ruske ekonomije.\nTržišni eksperti, ekonomski stratezi i analitičari imaju podeljena mišljenja o najavlljenoj finansijskoj ofanzivi Vašingtona protiv Rusije.\nAnalitičar Kristofer Grenvil, iz kompanije za ekonomska istraživanja TS Lombard u Londonu, procenjuje da će sankcije na primarnom tržištu ruskih državnih obveznica (OFZ) uticati na to da kamata centralne banke bude za 50 baznih poena viša nego što bi inače bila.\n“Sankcije su kalibrirane da budu ozbiljne, ali ne previše. Ozbiljne su jer to nije samo još jedna runda političkih sankcija usmerenih protiv nekoliko zvaničnika ili kompanija sa crnih lista za koje niko nikada nije čuo, već su osmišljene da naštete Rusiji povećanjem troškova zaduživanja i slabljenjem rublje”, kaže Grenvil.\nHasnain Malik, šef istraživanja tržišta kapitala u londonskoj Telimer grupi, smatra da američko ograničenje kupovina novog ruskog državnog duga “teško da je moćna kazna za ekonomiju koja ima fiskalni deficit ispod 1,0 posto i udeo javnog duga u bruto domaćem proizvodu manji od 20 procenata”.\n„U najboljem slučaju, ovo je signal da SAD mogu da pojačaju svoje finansijske mere protiv Rusije, a ovde je sada malo toga što bi poljuljalo situaciju s investiranjem u Rusiju pre sankcija”, navveo je on, a prenosi Rojters.\nSvetske agencije su prenele da su SAD uvele nove sankcije Rusiji kojima je obuhvaćeno više od 30 pojedinaca i kompanija i da su odlučile da proteraju 10 ruskih diplomata. Sankcije se odnose i na zabranu kupovine ruskog suverenog duga na primarnom tržištu posle 12. juna.\nRazlog za uvođenje novih sankcije je, kako tvrdi Vašington, mešanje Moskve u američke izbore 2020. godine i sajber napadi za koji američka valda optužuje Rusiju.\nbanke Dugovi Rusija SAD


Crna Gora: Četiri osobe uhapšene zbog organizovanja žurke – Kazaljka\nNaslovna/Novo/Balkan/Crna Gora: Četiri osobe uhapšene zbog organizovanja žurke\nCrna Gora: Četiri osobe uhapšene zbog organizovanja žurke\n- Iz crnogorske policije su kazali i da će uhapšene osobe biti privedene nadležnom državnom tužiocu uz krivičnu prijavu zbog "nepostupanja po zdravstvenim propisima za suzbijanje opasne zarazne bolesti"\nkazaljka Send an email 28.04.2020.\nPODGORICA (AA) – Crnogorska policija uhapsila je u Podgorici četiri osobe zbog organizovanja privatne zabave i pored mjera zabrane okupljanja zbog epidemije koronavrusa.\nKao mjere prevencije širenja koronavirusa u Crnoj Gori su, između ostalog, zabranjana javna i vjerska okupljanja, dok je u domovima zabranjeno okupljanje građanima koji nisu članovi domaćinstva.\n“Podgorička policija je oko dva sata u Ulici Miljana Vukova, postupajući na osnovu informacija da je u jednom stanu organizovana privatna žurka uprkos zabrani, izvršila kontrolutog objekta i zatekla u stanu N. R. (22), B. V. (22), G. T. (20) i B. R. (26) koji su uhapšeni”, navodi se iz policije.\nIz policije su kazali i da će uhapšene osobe biti privedene nadležnom državnom tužiocu uz krivičnu prijavu zbog postojanja osnovane sumnje da su počinili krivično djelo “nepostupanje po zdravstvenim propisima za suzbijanje opasne zarazne bolesti”.\nNavodi se i da je do sada u Crnoj Gori 35 osoba procesuirano zbog kršenja mjere zabrane okupljanja u objektima stanovanja osobama koje nijesu članovi zajedničkog porodičnog domaćinstva.\nTurska poslala pomoć Sjedinjenim američkim državama\nCavusoglu i Lavrov razgovarali o borbi protiv koronavirusa i regionalnim pitanjima\nPlenković – von der Leyen: Dogovor o novoj metodologiji proširenja EU-a prije maja\nStefanović: Ne poštuju se prava Srba


Dojava o bombi u lokalu, policija evakuirala goste\nHome Politika BiH Dojava o bombi u lokalu, policija evakuirala goste\nPolicijskog stanici u Zvorniku jučer oko 19.45 sati prijavljeno je da se u lokalu u Karakaju kod Zvornika nalazi bomba.\nNakon dojave, policija je došla u lokal i obavila protivdiverzioni pregled koji je potvrdio da se radilo o lažnoj dojavi.\n– Na lice mjesta su izašli policijski službenici koji su evakuirali prisutne, nakon čega su izvršili protivdiverzioni pregled kojom prilikom je utvrđeno da se radilo o lažnoj dojavi – saopćeno je danas iz Policijske uprave Zvornik.\nO svemu navedenom obaviješten je dežurni tužilac Okružnog javnog tužilaštva u Bijeljini.\nPolicijski službenici preduzimaju operativne i istražne mjere i radnje na identifikovanju izvršioca i rasvjetljavanju krivičnog djela lažno prijavljivanje krivičnog djela.\nPrevious articleGraničnom policajcu iz Velike Kladuše koji je uzeo mito Sud BiH odredio pritvor\nNext articleStravičan sudar kamiona i kombija, čovjek ispao kroz šoferšajbu, dvoje poginulo